Nastava će biti odgođena i ove sedmice Banjaluka.com\nNastava će biti odgođena i ove sedmice\nMinistar prosvjete i kulture Republike Srpske Anton Kasipović izjavio je danas u Derventi da će biti donesena odluka da se prekid nastave u školama produži i ove sedmice.\nKasipović, koji je i šef Tima Vlade Republike Srpske za praćenje nepogoda koje je izazvao snijeg, rekao je da se da se obavljaju konsultacija sa predstavnicima osnovnih i srednjih škola, a u 15 časova će biti održan sastanak Tima.\n“Mislim da će konačna odluka biti da djeca i ovu sedmicu ne idu u škole jer je to rizično u nekim dijelovima Republike Srpske, posebno u istočnom dijelu. Ne želimo da rizikujemo zdravlje i živote učenika zbog čega će i konačna odluka biti da nastava bude odložena i ovu sedmicu”, izjavio je Kasipović novinarima u Derventi i dodao da će biti napravljen program kako nadoknaditi izgubljene časove u školama.\nKasipović i direktor Zavoda za obrazovanje odraslih Mira Bera u Derventi razgovaraju sa direktorom Fabrike obuće “Sanino” Radovanom Pazurevićem o potrebi obrazovanja kadrova za kožarsku i obućarsku industriju.


17.02.2017 u 11:42\nLider SRS Vojislav Šešelj očekuje da Aleksandar Vučić neće popustiti pred najavom predsedničke kandidature Tomislava Nikolića, da će ga stranka danas u tome jednoglasno podržati, a ne isključuje mogućnost da Nikolić odustane od kandidature i podrži Vuka Jeremića. Šešelj kaže da se aktuelni predsednik „prešao” objavom kandidature, jer je mislio da će to uznemiriti i uplašiti Vučića, te da će Vučić tražiti kompromis i ispuniti sve njegove zahteve - mesto premijera i šefa stranke, i da zadrži vilu. „Očekujem da Vučić ne popusti i da ostane čvrst, da će naprednjaci jednoglasno danas da potvrde njegovu kandidaturu”, rekao je Šešelj za TV Pink. On je dodao da će se Nikolić sam kandidovati, da će imati probleme kod prikupljanja potpisa, ali i da postoji mogućnost da se povuče i podrži\n09.02.2017 u 11:54\nHAG – Lider SRS Vojislav Šešelj predložio je danas Žalbenom veću Haškog tribunala da ne usvoji nijedan od žalbenih predloga haškog tužilaštva, te da potvrdi prvostepenu presudu kojom je 31. marta prošle godine odlobođen svih optužbi za ratne zločine u Hrvatskoj i BIH tokom ratnih sukoba, kao i za proterivanje Hrvata iz Vojvodine. U svom odgovoru na žalbu tužilaštva, koji je danas objavio tribunal, Šešelj je detaljno obrazložio zašto navode tužilaštva smatra neadekvatnim i neosnovanim i zašto žalbeno veće ne bi trebalo ih usvoji. Tužilaštvo je u svojoj žalbi iz avgusta prošle godine ukazivalo na, propuste koju je po njemu učinila većina članova sudskog veća koje je izreklo Šešelju oslobađajuću presudu i predložilo Žalbenom veću da preinači odluku i da ga proglasi krivim i\n27.12.2016 u 15:32\nŠešelj: Šta će Vučić učiniti zbog plagijata Tabakovićeve?\nLider SRS-a Vojislav Šešelj pitao je Aleksandra Vučića, kao premijera i predsednika SNS-a, šta će učiniti da bi bila smenjena Jorgovanka Tabaković, guverner NBS, jer je „tu funkciju kompromitovala plagiranjem doktorske disertacije”. Šešelj je kazao da je utvrđeno da je Tabakovićeva 20 odsto doktorske disertacije prepisala od drugih autora, ne navodeći izvore, i dodao: „To je krivično delo za koje nije propisana bogzna kako velika kazna zatvora, ali je za intelektualce to smrtna presuda. Nadam se da u vašim redovima (SNS) još uvek ima intelektualaca koji razumeju ovo što govorim.\n08.12.2016 u 12:08\nŠešelj: Optuženi Srbi u Hagu kazne da služe u Srbiji\nLider SRS Vojislav Šešelj izjavio je danas da na sednici Saveta bezbednosti Ujedinjenih nacija, Srbija treba da zatraži da svi osuđeni Srbi pred Haškim tribunalom kazne izdržavaju u Srbiji. Na konferenciji za novinare u parlamentu, Šešelj je pozvao Vladu Srbije da hitno da takve instrukcije našem predstavniku koji će učestvovati na današnjoj sednici Saveta bezbednosti UN, na kojoj će biti predstavljen polugodišnji izveštaj predsednika Haškog tribunala i tužilaštva. Šešalj kaže da Haški tribunal nastavlja da krši sve pravne principe u suđenju Srbima, navodeći da se u završnoj reči tužilaštva u procesu protiv Ratka Mladića „otvoreno vređa ceo srpski narod”. On smatra da vlast u Srbiji skrštenih ruku posmatra sve što se dešava Mladiću na suđenju, te da je on za sve vreme procesa\n11.11.2016 u 23:07\nOd imperijalizma Brisela do populizma Šešelja\nOpravdana reakcija na bahat odnos vlasti i Brisela prema srpskim poslanicima ili način da opozicija predvođena Vojislavom Šešeljem ubere još neki politički poen nanoseći štetu međunarodnom ugledu zemlje? Na to bi se mogla svesti diskusija koja je u javnosti planula pošto su prekjuče – negodujući što je izveštaj Evropske komisije o napretku Srbije dostavljen samo na engleskom jeziku – predsednik SRS-a, ali i lider Dveri Boško Obradović, sprečili ambasadora EU Majkla Davenporta da predstavi ovaj dokument na sednici skupštinskog Odbora za evropske integracije. Uz ogradu i kritiku zbog odnosa radikala i Dveri prema Davenportu, neslaganju s postupkom vlasti priključio se i lider LDP-a Čedomir Jovanović, podsećajući da se u Španiji poslanicima dokumenti dostavljaju i na katalonskom. Iz\n29.10.2016 u 17:04\nŠešelj: Ko god je ušao u ambasadu SAD,radio je protiv Srbije\nSvaki srpski političar koji je ušao u ambasadu Sjedinjenih američkih država radio je protiv svog naroda i države, tvrdi predsednik Srpske radikalne stranke Vojislav Šešelj. Šešelj je, gostujući na TV Pink, kazao da je „smešno i groteskno” to što su se oni tamo „olajavali” želeći jedni druge da potisnu. „Skupljao sam podatke godinama. Odabrao sam dokumenta i moji saradnici i ja pravimo zbirku ko je sve u vrhu srpske politike bio špijun za Ameriku”, rekao je lider radikala. Šešelj je dodao da se ruskim špijunima u Srbiji nije bavio jer nema opasnosti od Rusije. (Tanjug)


Tviter obrisao hiljade bot naloga pred izbore za američki Kongres - Raskrikavanje\nTviter obrisao hiljade bot naloga pred izbore za američki Kongres\n03.11.2018. Vesna Radojević Foto: Pixabay / PhotoMIX-Company\nDruštvena mreža Tviter ukinula je u poslednja dva meseca nekoliko hiljada automatskih naloga u SAD koji su služili zagovaranju da se ne izlazi na izbore za Kongres 6. novembra, preneli su juče američki mediji. Tviter je naveo da je „izbrisao naloge koji su pokušavali automatski da prenose pogrešne informacije što predstavlja kršenje pravila“. Ranije ove nedelje ova društvena mreža omogućila je korisnicima da prijave sumnju da je neki nalog lažni, bot nalog.\nPosle optužbe za manipulaciju Rusije tokom predsedničke kampanje 2016. godine, Tviter je poslednjih meseci počeo da uklanja lažne naloge ili one koji automatski šalju poruke u cilju manipulacije javnim mnjenjem uoči izbora. Tako je u maju i junu ove godine izbrisao skoro 70 miliona naloga koje su povezali sa mešanjem u prethodne predsedničke izbore.\nTakođe, ova američka kompanija nedavno je objavila bazu sa više od deset miliona tvitova, fotografija, video materijala kao i imena hiljade naloga za koje se sumnja da imaju veze sa mešanjem u izborne procese od 2013. do 2018. godine, naročito u SAD 2016. godine. Ovi nalozi se povezuju sa ruskom farmom trolova IRA i nalozima za trolovanje iz Irana, a u više od 4300 Tviter naloga se pojavljuje i reč „Srbija” - trol nalozi su delili uglavnom vesti koje se tiču rusko-srpskih odnosa, saradnje Srbije i NATO i vesti u kojima srpski zvaničnici veličaju Putina.\nKako se navodi u zvaničnom saopštenju, objavljeno je preko 360 GB materijala iz ovog petogodišnjeg perioda.\n„Baza sadrži 3841 nalog koji je povezan sa IRA (prim. aut ruska farma trolova (Internet Research Center) sa sedištem u St. Petersburgu) i 770 drugih naloga poreklom iz Irana“, zvanično je tada saopšteno iz Tvitera.\nIRA - Agencija za istraživanje interneta ranije je identifikovana kao glavna farma trolova za Kremlj pod kontrolom Jevgenija Prigožina, ruskog biznismena koji je blizak ruskom predsedniku Vladimiru Putinu.\nOnlajn aktivnosti uoči izbora za Kongres 6. novembra velika su tema već neko vreme, pa su se i druge velike internet kompanije uključile u svojevrsnu borbu u cilju zaštite „demokratskih procesa“.\nZbog više primera DDoS napada na sajtove različitih političkih stranaka u svetu, Google je sa svojom ćerkom firmom „Jigsaw“ pokrenula nekoliko besplatnih projekata među kojima i „Zaštiti svoje izbore“ (Protect Your Election) koji pomaže pri različitim vrstama digitalnih napada.\n„Ovi alati mogu pomoći u zaštiti organizacija, grupa za ljudska prava ili web stranice za praćenje izbora od onlajn pretnji kao što su DDoS napadi, krađa identiteta i pokušaji prodiranja u privatne račune ljudi“, rekao je Den Kizling portparol „Jigsaw“ grupi novinara na sastanku u organizaciji Centra za strane medije Stejt departmenta, prošlog meseca u Njujorku.\nTim „Jigsaw“ koji je razvio projekat „Štit“ navodi da je poslednjih godina uočen porast digitalnih napada na medije i novinare, odnosno organizacije koje su aktivne tokom izbora. Oko 125 hiljada DDoS napada zabeleži se svake nedelje, a neki od njih mogu se izvesti za manje od 5 dolara.\n„Ne pokušavamo da zaštitimo vlade već građane koji zaslužuju potpune i tačne informacije, a ne da budu žrtve dezinformacija i lažnih vesti“, kazao je Den Kizling.\nOvi alati nisu primarno razvijani za zaštitu tokom izbora, ali se nakon predsedničkih izbora u Americi 2016. kurs promenio.\nPrimere DDoS napada za vreme izbora mogli smo da vidimo u nekoliko zemalja širom sveta poput Meksika, Holandije, Ekvadora, Malezije, Burme, Crne Gore.\nIpak, mnogi stručnjaci se sa pravom pitaju koliko građani mogu da veruju velikim kompanijama u zaštiti njihovih interesa s obzirom na brojne afere curenja podataka kojima smo svedočili poslednjih godina.


Informacije o leku - PHA Serbia\nRegulatorna tela SAD i/ili EU su u toku prošle godine odobrila tri nova leka za plućnu hipertenziju:\nMacintenatan (Opsumit), novi lek za lečenje odraslih sa plućnom arterijskom hipertenzijom (PAH) odobrila je Američka Agencija za hranu i lekove (FDA) 18. oktobra 2013. godine i Evropska medicinska agencija (EMA) 20. decembra 2013. godine.\nOpsumit pripada grupi lekova pod nazivom „antagonisti endotelinskog receptora“ koji opuštaju plućne arterije smanjujući krvni pritisak u plućima. Sigurnost i delotvornost leka Opsumit su utvrđeni tokom dugoročnog kliničkog ispitivanja u kome je 742 učesnika nasumično odabrano da prima lek Opsumit ili placebo. Lečenje je u proseku trajalo oko dve godine. U studiji, lek Opsumit bio je delotvoran u usporavanju progresije bolesti, nalaz koji je uključivao opadanje sposobnosti vežbanja, pogoršanje simptoma PAH ili potrebu za dodatnim lekovima za PAH. Kompanija Actelion Pharmaceuticals US, Inc., koja se nalazi u San Francisku, je odgovorna za distribuciju leka Opsumit.\nRiociguat (Adempas), novi lek za lečenje odraslih sa plućnom arterijskom hipertenzijom (PAH) odobrila je Američka Agencija za hranu i lekove (FDA) 8. oktobra 2013. godine i Evropska medicinska agencija (EMA) 27. marta 2014. godine.\nAdempas pripada grupi lekova pod nazivom simulatori solubilne gvanilat ciklaze koji pomažu opuštanje arterija kako bi se povećao protok krvi i smanjio krvni pritisak. Namenjen je poboljšanju sposobnosti vežbanja kod pacijenata sa hroničnom tromboembolijskom plućnom hipertenzijom (CTEPH) nakon operacije ili pacijenata koji se ne mogu podvrgnuti operaciji. Adempas je takođe indikovan za lečenje pacijenata sa plućnom arterijskom hipertenzijom (PAH) nepoznatog uzroka, nasleđenom ili udruženom sa bolestima vezivnog tkiva, radi poboljšanja sposobnosti vežbanja i odlaganja kliničkog pogoršanja njihovog stanja. U kliničkom ispitivanju za procenu sigurnosti i delotvornosti leka Adempas u lečenju PAH, uključeno je 443 učesnika, nasumično raspoređenih da primaju lek Adempas 1,5 mg ili 2,5 mg, ili placebo, tri puta na dan. Nakon 12 nedelja tretmana, pacijenti lečeni Adempasom su, u proseku prešli 36 metara (oko 118 stopa) više od pacijenata koji su dobijali placebo u toku šestominutne šetnje. Kompanija Bayer HealthCare Pharmaceuticals Inc., koja se nalazi u Vejnu, država Njujork.\ndecembra 2013. godine Američka Agencija za hranu i lekove (FDA) odobrila je Orenitram (treprostinil) tablete sa produženim oslobađanjem za lečenje plućne arterijske hipertenzije (PAH) kod pacijenata Grupe I WHO radi povećanja kapaciteta za vežbanje. Primarna studija kojom je ustanovljena delotvornost (FREEDOM-M) pretežno je uključivala pacijente iz WHO funkcionalne klase II-III i idiopatske ili nasledne etiologije PAH (75%) ili čija je PAH udružena sa bolestima vezivnog tkiva (19%). Orienitram je trgovačka marka kompanije United Therapeutics corporation, Silver Spring, Md, SAD.\nRemodulin informacije za pacijente sa PAH\nPoslednji put ažurirano: 2. februar 2015.


PUTOVANJE LJUDSKOG BIĆA Osho (79398871) - Limundo.com\nMinimalna cifra koju možete da ponudite je: 399 din\nPUTOVANJE LJUDSKOG BIĆA Osho\nBroj aukcije: 79398871\n8 dana, 21 sat\n(29. avg 2019, 16:22h)\nOrganizovani transport: 99 din\nBroj strana: 180\n„Bićete ljudsko biće samo ako se neprekidno trudite, samo ako se svim silama trudite da postanete božansko biće. U tom naporu zasijaće vaša božanstvenost i oživećete.“ - Osho\nČovek je most, kaže Osho, između životinje i božanstva – a svest o dvostrukom aspektu naše prirode čini nas ljudskim bićima. Dualnost nas, takođe, uznemirava, tera da se sukobljavamo sa sobom i često nas dovodi do raskrsnice gde se ukrštaju sebičnost i darežljivost, ljubav i mržnja, krhkost i snaga, nada i očajanje. Knjiga Putovanje ljudskog bića uči nas da prihvatimo obe suprotnosti, umesto da biramo između jedne od njih, jer prihvatanje predstavlja ključ za preobražaj životnih obrta u putovanje koje će nas dovesti do spoznaje šta nam je suđeno da budemo.\nSerijal Suština življenja bavi se najvažnijim problemima u životu pojedinca. Svaka knjiga predstavlja bezvremeno i večito aktuelno istraživanje pitanja od suštinske važnosti za našu potragu za smislom i suštinom, s akcentom na pitanja specifična za unutrašnji život i kvalitet života...


Vlada FBiH traži da Pravobranilaštvo preispita ugovor sa Srebrenom malinom i da se sporni respiratori ne dijele bolnicama | borak.info\nVlada Federacije Bosne i Hercegovine donijela je jednoglasno nekoliko zaključaka u vezi s javnim nabavkama u vrijeme pandemije COVID-19, a posebno u vezi s nabavkom respiratora iz Kine.\nIzvještaji o nabavkama svih institucija koji su stigli na Vladu FBiH, kao i oni iz Federalne uprave civilne zaštite, primljeni su k znanju. Konstatirano je da je sav materijal o nabavkama kojim je raspolagala Vlada predati Tužilaštvu BiH koje vodi istragu, prenosi Faktor,ba.\nInformacija s dokumentacijom o nabavkama bit će proslijeđena u oba doma Federalnog parlamenta, a materijali o javnim nabavkama bit će postavljeni i na web stranicu Federalne vlade.\nVlada je zadužila Mustafu Kadribegovića, koji mijenja suspendiranog direktora Federalne uprave civilne zaštite, da u pisanoj formi odgovori na sva pitanja koja su imali ministri danas na sjednici Vlade FBiH, kao i da u pisanoj formi odgovori na pitanja federalnih parlamentaraca.\nU vezi s nabavkama na Vladi je konstatirano i to da je Vlada FBiH dala prethodne suglasnosti za nabavke Federalnom štabu civilne zaštite te da je Federalni štab donosio odluke o nabavkama, točnije ovlastio Federalnu upravu civilne zaštite da izvrši nabavke.\nMinistar zdravstva Vjekoslav Mandić upoznao je Vladu s tim da pandemija još traje te da su kliničkim centrima i bolnicama i dalje potrebni respiratori. Međutim, donesena je i odluka da se Federalnom stožeru civilne zaštite na čelu s ministricom financija Jelkom Milićević naloži da stave van snage odluku o raspodjeli spornih respiratora nabavljenih iz Kine.


STROGO POVERLJIVO: Tužilaštvo stavilo oznaku na slučaj protiv SNS - Naša Borba\nSTROGO POVERLJIVO: Tužilaštvo stavilo oznaku na slučaj protiv SNS\nViše javno tužilaštvo u Beogradu je na predmet u postupku koji se već pet godina vodi protiv Srpske napredne stranke, a zbog sumnje u pranje novca i nelegalno finansiranje izborne kampanje, stavila oznaku “strogo poverljivo”. Za isto se, po prijavi tadašnje Agencije za borbu protiv korupcije, sumnjiče i Socijalistička partija Srbije i Ujedinjeni regioni Srbije.\nNakon kontrole izveštaja o troškovima kampanje za parlamentarne izbore 2014. godine, Agencija za borbu protiv korupcije podnela je izveštaj Višem javnom tužilaštvu, zbog sumnji da su SNS, SPS i URS prali novac. Te partije se sumnjiče da su svoje kampanje finansirale nelegalno, odnosno da su lažnim donatorima, među kojima su bili i korisnici socijalne pomoći, prikrili prave finansijere.\nGodinama je taj slučaj, kako u govorili, bio u “fazi provere” i u predistražnom postupku, a godinama se Tužilaštvo pred javnošću “vadilo” i na MUP, navodeći da ne odgovara na njihove urgencije i zahteve da prikupi dodatne dokaze.\n“Nova” je pre nekoliko dana zatražila od Višeg javnog tužilaštva da odgovori na pitanja šta je urađeno u ovom slučaju, u kojoj je fazi postupak i koliko je urgencija u ovom slučaju upućeno MUP-u, ali smo dobili neočekivani odgovor.\n“U pitanju je predmet koji nosi oznaku ‘strogo poverljivo’ i za sada ne može ništa da se iznosi u javnost”, rečeno je za naš list u Tužilaštvu.\nPrethodni tekstMIROSLAV ALEKSIĆ: Vučić kukumavči i priča kako je mnogo teško! Moraće sam da pojede čorbu koju je skuvao!\nSledeći tekstLUKAŠENKO UPOZORAVA: Belorusija može da nanese neprihvatljivu štetu neprijatelju


SAMIT G7: Tramp povukao odluku da sledeći samit bude održan u njegovom hotelu! | Happy BSC portal\nSAMIT G7: Tramp povukao odluku da sledeći samit bude održan u njegovom hotelu!\nPredsednik SAD Donald Tramp povukao je odluku o tome da sledeći samit Grupe 7 bude održan u njegovom hotelu ''Doral'' u blizini Majamija na Floridi.\nSAD su, inače, na redu da budu domaćin samita Grupe 7 2020. godine.\nVršilac dužnosti šefa Trampovog kabineta Mik Malvejn je pre nekoliko dana rekao da će samit G7 biti održan u Trampovom hotelu "Doral" od 10. do 12. juna 2020.\nTramp je, međutim, promenio tu odluku nakon mnogih kritika i optužbi da koristi svoj predsednički mandat da se obogati time što će biti domaćin međunarodnog samita u svom privatnom odmaralištu koje je u vlasništvu njegove porodice.\nOn je na Tviteru napisao da će njegova administracija odmah početi da traži drugu lokaciju, uključujući mogućnost da samit bude održan u Kemp Dejvidu.


Usluge | Fila Print :: Šabac\nNaša specijalnost, oblast u kojoj smo stekli najviše iskustva u svim fazama - od grafičke pripreme do gotovog proizvoda je auto grafika, odnosno brendiranje vozila. U pitanju je veoma specifičan posao koji pruža mnogo mogućnosti koje treba iskoristiti kako bi se našlo idealno rešenje - ono rešenje koje ce vozilo Vaše firme pretvoriti u vozilo koje će posmatraču ostati u sećanju. Osnovni materijali koji se koriste u ovom poslu su PVC folija za auto grafiku i ceradno platno koje se koristi za brendiranje kamiona.\nBilbordi i megabordi su vid reklame koji je proteklih godina prerastao u najčešći vid oglašavanja firmi najpre u gradovima. U zavisnosti od potrebe i lokacije, vrši se odabir materijala i štampač na kom se štampa. Kod ovog vida reklame, faktori koji su klijentu najbitniji su: dizajn - koji treba da ostane u sećanju posmatrača, dimenzije - koje pre svega zavise od udaljenosti sa koje je potrebno da se reklama jasno vidi, kvalitet - pošto je u pitanju reklama koja je izložena spoljašnjim uslovima, gde je pre svega bitna postojanost boje na UV zračenje, tj sunčevu svetlost i otpornost materijala na vlagu ukoliko je u pitanju reklama koja na toj lokaciji treba da stoji duže vreme. Osnovni materijal koji se koristi je blue-back papir, kao standardni materijal za štampu bilborda, a koristi se u situacijama kada je bilbord mesto zakupljeno na kraći vremenski period. U specifičnim situacijama, kada je u pitanju reklama koja treba da traje nekoliko meseci, može se koristiti ceradno platno za koju se pripremi metalna konstrukcija kao nosač, a ukoliko postoji ravna površina može se koristiti samolepiva pvc folija. Reklame i panoe koji se nalaze u zatvorenom i posmatraju sa male udaljenosti, štampamo na poster-papiru izuzetnog kvaliteta ili na mat/sjajnoj PVC foliji.\nIako termin stiker (eng. sticker) znači nalepnica, iz praktičnih razloga, formirala se razlika u korišćenju ova dva izraza. Za razliku od klasicne nalepnice, stikerom se naziva nalepnica na koju je nalivena poliuretanska smola, koja posle sušenja , daje nalepnici trodimenzionalni izgled i štiti je od oštećenja. Stiker moze imati razne namene, najčešće kao nalepnica na Vašem proizvodu, privesku za ključeve ili nekom drugom reklamnom artiklu sa logotipom Vaše firme. Klasična nalepnica takođe može biti reklamnog tipa, ali isto tako često može sadržati deklaraciju proizvoda ili neke druge informacije. Zahvaljujući savremenoj tehnologiji, mogu se izrađivati nalepnice sasvim proizvoljnih oblika čiji je proces izrade u potpunosti automatizovan. Stikeri, su sa druge strane, donekle ograničeni dimenzijom i oblikom , a za više informacija vezanih za pripremu fajlova preuzmite PDF dokument sa linka koji se nalazi na početku ove stranice. Osnovni materijali za izradu nalepnica i stikera su samolepljiva PVC folija u mat ili sjajnoj varijanti, ali se oni mogu izrađivati i na drugim folijama (silver, zlatna, ogledalo...) ili kombinacjom različitih.\nBrendiranje izloga (prozorska grafika)\nBrendiran izlog je postao skoro neizostavni deo svakog prodajnog objekta. Pored podrazumevanog natpisa naziva firme, odnosno logotipa, ljudi se sve više opredeljuju za atraktivnije forme koje zahtevaju izradu grafičkog rešenja, odnosno dizajna sa ciljem da prolazniku prikaže određene proizvode ili pruži tekstualnu informaciju o onome što se nalazi u objektu. Kao i kod brendiranja vozila i ovde postoje beskonačne mogućnosti, a ono što je klijentu najbitnije su pre svega dobar i odgovarajući dizajn i postojanost odštampanog proizvoda na UV zračenje. U ovom segmentu našeg posla postoji zaista širok spektar materijala koji se mogu koristiti. Na izloge se može koristiti samolepljiva PVC folija koja je već proizvedena u određenoj boji i nijansi - gde posebno ističemo peskirnu foliju u sivom tonu koja stvara efekat peskiranog stakla. Takođe se mogu koristiti i prethodno navedene samolepljive PVC folije koje se štampaju, kao i pomenuta one-way-vision folija na kojoj se spolja vidi odštampana grafika, a iz unutrašnjosti objekta se može videti okolina.


Spektakularno otvaranje velikog klizališta u Moskvi /video/ - Sputnjik Srbija\n15:41 08 Decembar 2019\nSpektakularno otvaranje velikog klizališta u Moskvi /video/\n16:17 22.11.2019 (osveženo 17:12 22.11.2019) Preuzmite kraći link\nReč je o najvećem veštačkom klizalištu u Evropi, površine veće od 20.000 kvadratnih metara. Na njemu može da se kliza 4.500 ljudi.\nKlizalište je podeljeno na tri zone, od kojih je jedna namenjena deci.\nLjubitelji romantike mogu da se klizaju po „Aleji zaljubljenih“ oko fontane „Kameni cvet“.\nPraznični program, koji uključuje podsećanje na novogodišnju atmosferu pedesetih godina prošlog veka, kao i praznični karneval, odvija se na tri površine na VDNH, od kojih je jedna na samom klizalištu. Svečanost prate i duvački orkestri koji izvode popularne sovjetske pesme i melodije.


U Albaniji uhapšen građanin Kosova pod sumnjom da je terorista - 13.02.2019, Sputnik Srbija\nU Albaniji uhapšen građanin Kosova pod sumnjom da je terorista\nU Albaniji je uhapšen F.D. (32), građanin Kosova, zbog sumnje da se borio na strani terorističkih grupa, saopštila je danas albanska policija. 13.02.2019, Sputnik Srbija\n21:50 13.02.2019 (Osveženo: 21:52 13.02.2019)\n© AP Photo / Hektor PustinaAlbanska specijalna policija\nU Albaniji je uhapšen F.D. (32), građanin Kosova, zbog sumnje da se borio na strani terorističkih grupa, saopštila je danas albanska policija.\nOn je uhapšen na osnovu poternice koju je za njim izdala kosovska policija u luci Valona sa lažnim makedonskim pasošem, prenosi AP.\nKako se navodi, predstavnici prištinskih institucija tvrde da se nijedan stanovnik Kosova nije pridružio terorističkim grupama u Siriji i Iraku u poslednje tri godine, a u tim zemljama se nalazi oko 160 građana Kosova koji se bore na strani ekstremista, preneo je Tanjug.


Energetski zakoni u sjeni sve češće eksploatacije rudnog bogatstva Srbije – SLOBODNA VOJVODINA\nNevladine organizacije u Srbiji će tražiti ocjenu ustavnosti novog zakona o geološkim istraživanjima jer, kako kažu, vlasti tim zakonom daju ogromna prava za eksploataciju rude stranim investitorima.\nNevladine organizacije u Srbiji će zatražiti ocjenu ustavnosti novog zakona o geološkim istraživanjima jer, kako kažu, vlasti tim zakonom daju ogromna prava za eksploataciju rude stranim investitorima. Taj zakon je dio seta zakona iz oblasti rudarstva i energetike koji je na dnevnom redu Skupštine Srbije. Vlada navodi kako će taj izmijenjeni zakon donijeti nove investicije u Srbiju i povećati BDP zemlje.\nDS: Olivera Zekić mora biti smenjena i udaljena od REM-a


UNDP: Potpisivanje Memoranduma o razumijevanju sa bh. općinama — Radio Velkaton : Radio Velkaton\nRadio Velkaton > Bosna i Hercegovina > UNDP: Potpisivanje Memoranduma o razumijevanju sa bh. općinama\nUNDP: Potpisivanje Memoranduma o razumijevanju sa bh. općinama\nPredstavnici Bijeljine, Doboja, Domaljevac – Šamca, Maglaja, Šamca i Žepča potpisaće danas sa predstavnicima UNDP-a Memorandum o razumijevanju, kojim će se dva miliona eura upotrijebiti za jačanje lokalne demokratije.\nMemorandum o razumijevanju između šest partnerskih jedinica lokalne samouprave iz BiH i Razvojnog programa Ujedinjenih nacija (UNDP) povodom početka četvrte faze projekta koji finansira Evropska unija (EU) „Jačanje lokalne demokracije“ bit će potpisan danas u Sarajevu.\nMemorandum će potpisati jedinice lokalne samouprave: Bijeljina, Doboj, Domaljevac – Šamac, Maglaj, Šamac i Žepče.\nOvih šest općina i gradova su direktno pozvani da učestvuju u projektu LOD IV kao jedan od odgovora EU na štete uzrokovane poplavama, kao dio pomoći koja se ukazuje lokalnim zajednicama pogođenim nedavnim poplavama.\nLOD IV je projekt koji sprovodi UNDP, a finansira EU iz sredstava Instrumenta za pretpristupnu pomoć (IPA) u iznosu od dva miliona eura.\nProjekat LOD u svojoj četvrtoj fazi nastavlja jačanje lokalnih demokratskih procesa kroz unaprjeđenje saradnje između civilnog sektora i lokalnih vlasti.\nPotpisivanjem memoranduma počinju nove aktivnosti koje doprinose ciljevima LOD IV projekta, najavio je UNDP.


SRPSKA PLATFORMA O STATUSU KOSMETA\nBez vojske i stolice u UN\nSuština platforme državnog pregovaračkog tima o budućem statusu Kosova i Metohije zasniva se na tome da rešenje bude rezultat sporazuma kroz direktne pregovore srpske i albanske strane, pri čemu srpska strana za budući status nudi širok raspon između dva neprihvatljiva rešenja: statusa koji je Kosmet imao između 1989. i 1999. godine i nezavisnosti pokrajine. Beogradskom platformom Srbija nudi suštinsku autonomiju, a zahteva zadržavanje osnovnih elemenata suvereniteta nad pokrajinom, s tim što se u platformi ne pominje odbrana. Savetnik predsednika Srbije i član pregovaračkog tima Leon Kojen juče je objasnio da odbrana teritorijalnog integriteta vojnim sredstvima nije predviđena zato što se planira potpuna demilitarizacija Kosova i Metohije, koja se odnosi i na srpske i na albanske snage. Ujedinjene nacije bi zadržale vojno i delimično policijsko prisustvo, kako bi sprovodile nadzor nad unutrašnjom bezbednošću.\nSavetnik srpskog premijera i član tima za pregovore o statusu Kosmeta Slobodan Samardžić objasnio je juče, predstavljajući platformu, da bi međunarodna zajednica trebalo da bude garant sporazuma o budućem statusu, koji srpska strana vidi u formi široke autonomije koja bi bila u skladu sa međunarodnim pravom i temeljnim načelima međunarodnog poretka. „Status mora biti jasno dogovoren i usaglašen, a potpisnici bi potom bili UN i Srbija. Međunarodna zajednica bi, osim što bi bila garant, imala i određene obaveze u oblasti bezbednosti, a dogovoreni principi i međunarodne odredbe bi bili obavezni za budući ustav Srbije i novi ustav Kosova i Metohije”, rekao je Samardžić.\nU beogradskoj platformi za rešavanje budućeg statusa Kosmeta važno mesto zauzima ekonomska reintegracija pokrajine u Srbiju, koja je, prema mišljenju pregovarača, od interesa za ceo region. Opšti sporazum bi bio potpisan na 20 godina, a posle njegovog potpisivanja predviđeno je da Savet bezbednosti UN donese novu rezoluciju koja će zameniti Rezoluciju 1244 i potvrditi dogovoreni status.\nKako su i naglasili srpski pregovarači, za upućene u pregovore o budućem statusu Kosmeta, ova platforma ne donosi nikakva iznenađenja, nego samo predstavlja razradu drugog i trećeg dela opštih principa koji su dogovoreni u Beogradu u januaru ove godine. Predlog je upućen ambasadorima zemalja članica Kontakt grupe i EU, kao i specijalnom izaslaniku UN za pregovore o budućem statusu Kosova i Metohije Martiju Ahtisariju.


Direktorka Instituta za javno zdavlje „Batut“ Verica Jovanović izjavila je danas da vakcinisanje dece trećom – buster dozom trenutno nije praksa ne samo kod nas nego ni u svetu i da tako ostaje do daljeg.\nOna je rekla za RTS rekla da je u Srbiji mali broj dece vakcinisan, ali da se nastavlja vakcinacija mladih od 12 do 18 godina. Govoreći o epidemijskoj situaciji u Srbiji, navela je da podaci o broju inficiranih u školama, odnosno u populaciji tog uzrasta, pokazuju da deca mogu da krenu u školu.\n„Analizom epidemiološke situacije u ovom trenutku možemo reći da je sasvim dozvoljeno i prihvatljivo pohadjanje nastave u školama. Podaci koji govore o broju inficiranih u školama, odnosno u populaciji dece tog uzrasta ukazuju da djaci mogu da krenu u školu i ona sutra polaze u školu po klasičnom modelu nastave“, navela je Jovanović.\nOna je rekla da novi soj virusa – omikron, otkrivenom u Južnoj Africi, nije ušao u Srbiju.\nCOVID-19, epidemiološka situacija, omikron korona virus, Verica Jovanović\nOd srede Karneval u Leskovcu, očekuje se dolazak tridesetak grupa iz zemlje i inostranstva\nAgroJug: REALNO! Saša Jovanović predsednik opštine Merošina: Otkup višnje usporen!


Miloš Ninković na čelu upravnog odbora KK Crvena zvezda Beograd\nPredsednik košarkaškog kluba Crvena zvezda Nebojša Čović izjavio je danas da je formiran novi upravni odbor kluba koji bi trebalo da donese promene, ističući da je klub rešio i sve nesuglasice sa do sada svojim najvećim sponzorom, ruskom kompanijom "Lukoil".\nPredsednik Upravnog odbora biće Miloš Ninković.\n"Čestitam svima koji su primljeni u Upravni odbor, koji je garant dobrih rezultata koji predstoje", naglasio je Čović na konferenciji za novinare.\nOn smatra da Zvezda, pre svega, mora da počne sa stabilnim funkcionisanjem, ali ističe da klub mora da bude obezbeđen u svakom smislu -kadrovskom, materijalnom i finansijskom.\n"U skladu sa poslovnom politikom kompanije Lasta, Zvezda je sigurno u našoj sferi interesovanja" naglasio je član UO i direktor tog autoprevoznika Velibor Sovrović, koji smatra da je obaveza njegove kompanije da pomogne klub kakav je\nSovrović veruje da će se klub sa "malog Kalemegdana", uskoro potpuno stabilizovati, u svakom smislu, isitčući da je Zvezda, posle spajanja sa ekipom FMP, već znatno poboljšala infrastrukturu.\n"Velika mi je čast da budem deo upravnog odbora Crvene zvezde", naglasio je direktor kompanije "Lukoil Srbija", Aleksandar Panfilov i dodao da mu je drago što su rešene sve nesuglasice između Lukoila i beogradskog kluba.\nPanfilov je najavio da će "Lukoil" podžavati Zvezdu, ali i generalno razvoj košarke u Srbiji.


Lagumdžija: Nova inicijativa ogromna šansa za BiH - Klix.ba\nvijesti Lagumdžija: Nova inicijativa ogromna šansa za BiH\nLagumdžija: Nova inicijativa ogromna šansa za BiH\n15.1.2015. u 11:52\nMinistar vanjskih poslova BiH Zlatko Lagumdžija ocijenio je danas da je za novi pristup Evropske unije (EU) Bosni i Hercegovini u kontekstu britansko-njemačke inicijative veoma značajno da se cijeli taj proces vodi unutar institucija BiH.\nLagumdžija je uoči sutrašnje posjete ministara vanjskih poslova Velike Britanije i SR Njemačke Bosni i Hercegovini, novinarima kazao da su programom ove posjete predviđeni susreti s članovima Predsjedništva BiH, obraćanje u PSBiH, susret u MVP-u BiH, kao i susret s liderima bh. političkih stranaka.\nTo, kako je istaknuo, govori u prilog tome da se ovaj cijeli proces vodi na drugačiji način, odnosno da se uvodi u institucije BiH.\n"To je veoma važno imajući u vidu dokle nas je dovelo 'vodanje' izvan institucija BiH", potcrtao je Lagumdžija, navodeći kako nova inicijativa predstavlja ogromnu šansu za BiH.\nKako je kazao, suština nove inicijative jeste okretanje pitanjima koja su od stvarnog interesa za građane BiH, pri čemu je fokus na ekonomskim reformama i vladavini prava.\nLagumdžija u tom kontekstu smatra da je početak puta koji vodi ka novim reformskim pomacima u BiH dokument/izjava na čemu je trenutno angažirano Predsjedništvo BiH.\nUz uvjerenje da će taj dokument dobiti parlamentarnu podršku, šef bh. diplomatije kazao je da on zapravo predstavlja izraz političke volje da se ide dalje.\n"Nakon toga predstoji pravi posao i bojim se da oni koji se sada puno 'zamaraju' oko ovog dokumenta svima nama kradu vrijeme", zaključio je Lagumdžija.\n1h 55min 108\n2h 35min 66


U Brisel na usaglašavanje narednih koraka u dijalogu GracanicaOnline.Info\n4. januara 2019. 4 min read\nnaredne nedelje će u Briselu razgovarati sa predstavnicima Evropske diplomatske službe, kako bi usaglasili naredne korake u cilju postizanja konačnog sporazuma između Kosova i Srbije.\nŠpend Ahmeti, lider Socijaldemokratske partije Kosova i Fatmir Ljimaj, lider Socijaldemokratske Inicijative, naredne nedelje će u Briselu razgovarati sa predstavnicima Evropske diplomatske službe, kako bi usaglasili naredne korake u cilju postizanja konačnog sporazuma između Kosova i Srbije.\nPortparolka Evropske Unije (EU) Maja Kocijančić je putem saopštenja potvrdila susret 8. januara i istakla da je Evropska diplomatska služba u stalnim konsultacijama sa stranama u dijalogu. U ovom je kontekstu istakla da je cilj dijaloga postizanje obavezujućeg sporazuma za sveobuhvatnu normalizaciju odnosa, koji će dovesti do održivog rešenja za otvaranje pitanja zasnovanih na zajedničkom sporazumu, međunarodnom pravu i koji bi bio prihvatljiv za države članice EU.\n“Mi ohrabrujemo sve političke i civilne aktere na Kosovu da rade konstruktivno pod zajedničkom platformom za podršku dijalogu na visokom nivou, koji vode predsednici. Mi se nadamo da će to dati važan doprinos pregovorima oko pravno obavezujućeg sporazuma”, izjavila je Kocijančić i dodala se se EU nada da će Kosovo i Srbija ubrzo ispuniti obaveze dijaloga, imajući u vidu direktno angažovanje za sveobuhvatnu normalizaciju odnosa i konkretnu perspektivu strana od interesa u EU.\nŠpend Ahmeti je izjavio da će se u Briselu sastati sa ekipom koja olakšava dijalog sa Srbijom i da će precizno odrediti agendu kako bi dijalog bio intenzivniji sa ciljem postizanja sporazuma. On je takođe istakao da je u toku priprema platforme za pregovore koja će u skupštini biti predstavljena najkasnije do 15 januara.\n“Principi platforme su manje više jasni. Ne možemo izaći van ustavnog okvira Kosova, ali možemo da iznesemo koji se ciljevi mogu postići u ovom dijalogu. A to je međusobno priznanje, naravno. Mislim da nemamo mandat da radimo van Ustava, jer on nam predstavlja okvir unutar kojeg možemo da pregovaramo. Pored nestalih, ratnih šteta, pitanja vlasništva, pitanja crkve i kulturnog nasleđa, prava manjina u obe države i reciprociteta”, izjavio je Špend Ahmeti.\nAhmeti je takođe izneo i stav da će bez uključivanja dve opozicione partije Demokratskog saveza Kosova (DSK) i Pokreta Samoopredeljenje, biti nemoguće ratifikovati eventualni sporazum sa Srbijom u skupštini Kosova, pošto je nephodno da za njega glasa 2/3 poslanika.\nDSK i Pokret Samoopredeljenje za sada ostaju pri stavu da se ne uključuju u pregovarački tim. Poslanik DSK Ljumir Abdidžiku je izjavio da vladin pregovarački tim ne predstavlja volju građana, jer se sastoji od pripadnika malih političkih partija.\n“Trenutna pregovaračka ekipa je improvizovana ekipa za dijalog, ekipa koja umanjuje državne institucije i štaviše, ekipa bez političkog legitimiteta, pošto je sastavljen od malih partia koje ni minimalno ne predstavljaju volju građana. U takvim okolnostima, DSK nije deo zakrpljenih procesa, jer državu posmatra ozbiljnije”, izjavio je Abdidžiku.\nŠef poslaničkog kluba DSK Avdulah Hoti je izjavio da je poziv vladine koalicije i Socijaldemokratske partije Kosova da “treba da se bavimo Srbijom, a ne jedni drugima” pokušaj da se pokriju njihove propuste.\n“Svaki put kada obavljamo naš posao opozicije u nadzoru vlade i evidentiramo štetu koju ova nelegitimna vlada čini državi, koalicija PAN koristi dijalog sa Srbijom, kako bi preusmerila pažnju sa svojih neuspeha i zatamnila nedostatak efikasnosti vlade”, izjavio je Hoti.\nHoti je ponovio da je DSK za dijalog, ali je protiv njegovog dosadašnjeg formata.\n„Nemojmo brkati stvari. Mi, kao i uvek, podržavamo dijalog sa Srbijom, uvek uzimajući u obzir Ustav. Ali nećemo prihvatiti format tima za dijalog koji šteti suštini demokratije i ustavnosti na Kosovu. Kosovo treba da ima vladu koja govori u ime većine građana u rešavanju svih pitanja“, poručio je Hoti.\nPregovarački tim Kosova smatra da je usaglašeni stav političkog sprektra Kosova jedan od važnih faktora za uspeh u dijalogu sa Srbijom. Da bi pripremili konačnu Platformu za dijalog, vladinom timu je predsednik Kosova Hašim Tači obećao kompletnu dokumentaciju koja se tiče dosadašnjih pregovora i kontakata sa srpskom delegacijom, odnosno sav materijal vezan za dijalog u Briselu. U ovom je kontekstu zanimljivo da Špend Ahmeti kaže da je ovaj tim dobio kompletan materijal i od premijera i od predsednika Kosova, dok njegov kolega Fatmir Ljimaj tvrdi da predsednik Kosova još nije predao dokumentaciju koju je obećao.\nKako prenosi dnevni list Koha ditore, krajem prošle godine predsednik Kosova Hašim Tači je obećao da će dati na uvid svu dokumentaciju vladinom timu za dijalog sa Srbijom, i dodaje da prema Nacrtu zakona o obavezama, odgovornostima i kompetencijama, delegacija ne može da ima pristup svim dokumentima.\nTags: Brisel dijalog Evropska unija sporazum Kosova i Srbije\nPrevious Prednost dijalogu kao najboljoj opciji ka konačnom sporazumu\nNext (Ne)povlačenje taksi uslovljava nastavak dijaloga\n20. oktobra 2021., 19:41


Terzić: Svaka čast devojke, finale igrajte za svoju dušu - SPORTSKI ŽURNAL\nSelektor Srbije Zoran Terzić rekao je da želi da njegove izabranice budu vesele, raspoložene pre, za vreme i posle finalnog meča kako god se on završio, preneo je Odbojkaški savez Srbije\nSrbija se plasirala u finale Evropskog prvenstva nakon što je pobedila Tursku sa 3:1.\n"Očekivali smo ovakav meč. Turska ne samo da ima jak tim nego i kontinuitet dobrih rezultata. Sasvim je logično onda da utakmica ne može da bude lagana kad se igra protiv njih. Ogromne čestitke devojkama, zato što je zaista posle celog ovog leta i dugačkog EP, već primetno bilo da ih hvata umor. Međutim, uspele su da nađu toliko snage i motiva u sebi da odigraju jednu ovakvu tešku utakmicu, mogu samo da im kažem svaka čast", rekao je Terzić.\nTerzić je rekao i da u finalu devojke mogu da odigraju jedan meč i za njihovu dušu.\n"Videćemo, teško će biti, jer je celo EP koncipirano tako da odigraš mali broj utakmica, a onda ti dođe četvrtfinale, polufinale i finale – tri meča u četiri dana. Ja se iskreno nadam da devojke mogu da odigraju jednu utakmicu za njihovu dušu. Ništa drugo... Da ne brinu da li će im neko reći nešto loše posle utakmice ako izgube. Jednostavno, da budu vesele, raspoložene i pre i za vreme i posle meča, kako god se on završio", izjavio je Terzić.\n"Devojkama je mnogo lakše da igraju u ovakvoj atmosferi. Ali sa druge strane, videli ste protiv Francuske, videli ste danas u jednom delu meča sa Turskom, pritisak je to za njih veliki. Na EP 2011. je bilo isto, igrali smo prvih nekoliko utakmica katastrofalno, upravo zbog tog pritiska. Tako da ima tu i za i protiv. Ali naravno da ih pitate, one su sigurno za ovako nešto, to se podrazumeva", dodao je Terzić.\nSrbija će u subotu u finalu igrati sa boljim iz duela Italije i Holandije.


PASTOR POZDRAVLJA POBEDU FIDESA: STVORENI USLOVI ZA DALJU SARADNJU SVIH MAĐARA - Magločistač\nPočetna Aktuelno PASTOR POZDRAVLJA POBEDU FIDESA: STVORENI USLOVI ZA DALJU SARADNJU SVIH MAĐARA\nPostavio/la: MagločistačObjavljeno: 09.04.2018 Kategorija: Aktuelno1 Comment\nPredsednik Saveza vojvođanskih Mađara (SVM) Ištvan Pastor pozdravio je pobedu Fidesa na parlamentarnim izborima u Mađarskoj, koji je ocenio da se „sada može nastaviti zajednička izgradnja, od čega će imati koristi svi delovi nacije, tako i vojvođanska mađarska zajednica”.\nPastor je za portal „Vojvodina danas“ istakao da su sada stvoreni uslovi za dalju saradnju Vlade Mađarske i mađarskih zajednica van matice, s obzirom na pobedu stranke koja je partner SVM-a.\n“Veoma je važno da smo mi sa svojim skromnim mogućnostima maksimalno doprineli ovoj pobedi. Pre četiri godine započet je program ekonomskog razvoja mađarskih zajednica van matice, finansijska sredstva za ovaj program je obezbedila Vlada Mađarske. Uz to, mađarsko-srpski odnosi nikad nisu bili dako dobri kao u ovom periodu. Sada su stvoreni uslovi za nastavak ovih saradnji”, rekao je Pastor.\nPastor je ocenio da zbog visoke izlaznosti birača niko ne može da ospori legalnost i legitimitet izbora.\nKo gubi uvek ospori – ne priznaje – trazi i daje primedbe,. Pre izbora vise puta sam naglasio da ce Orban Viktor imati apsulutnu pobedu jer madjarski narod misli i zna da koristi svoju glavu i sa ovom izborom mnoge stavio u drzavni odpad otpisani su za dugo vremena, reklismo ko i koje vodje su nama potrebni svidja to Nekima ili ne tako mi mislimo, i zato mozemo i imamo snagu da postojimo, razmnozavamo, radimo i gradimo Nas buducnost na zemljinoj kugli ne ovisno od toga ko gde zivi.


Antikorupcijska kampanja u BiH "Tražiš mito", ilustrativna fotografija\nU Transparency International BiH saopštili su, predstavljajući rezultate Monitoringa provođenja Strategije za borbu protiv korupcije 2015-2019. i pratećeg Akcionog plana za prvih godinu dana, kako borbe protiv korupcije u BiH gotovo i nema. Da vlastima u BiH nije stalo do borbe protiv korupcije pokazuje i primjer izbora rukovodstva Agencije za prevenciju korupcije gdje je za zamjenika direktora imenovan Dragan Anđelić, protiv koga je nekoliko puta vođena istraga upravo zbog korupcije i zloupotrebe položaja.\n„Bitno je naglasiti da je posebno problematična oblast unapređenja efikasnosti pravosuđa i organa u provođenju zakona u oblasti borbe protiv korupcije. Tako na primjer mjere koje se tiču definisanja mjera za proaktivno postupanje u otkrivanju korupcije, unapređenje koordinacije između policijskih agencija i tužilaštava, izrada planova integriteta u pravosuđu, javnim institucijama na nižim nivoima vlasti, nisu niti započete“, kaže izvršna direktorka Transparency International BiH, Lejla Ibranović.\nU TI BiH naglašavaju kako vlasti u BiH već godinama šalju loše poruke kada je u pitanju borba protiv korupcije. Posebno se to vidi ovih dana, kada je na potpuno sumnjiv način imenovano kompletno rukovodstvo državne Agencije za prevenciju korupcije. Najspornije, i svakako bez presedana je imenovanje Dragana Anđelića, bivšeg direktora „Voda Srpske“ na mjesto zamjenika direktora Agencije. Anđelić je bio krivično prijavljen za zloupotrebu položaja, osumnjičen za pronevjeru 237.000 maraka. Sumnjalo se da je dodjeljivao milione privatnim firmama te da je primao i mito.\n„Iako je saopštavano da je on prošao sve provjere u smislu da nije bilo zvaničnih optužnica, stvarno se postavlja pitanje, zbog čega imenovati čovjeka koji je, ne jednom, već nekoliko puta dovođen u vezu sa različitim slučajevima zloupotrebe položaja, kršenje zakona o javnim nabavkama i sl. u instituciju koja zapravo treba da koordinira borbu protiv korupcije i unapređenje upravo u tim oblastima i koja bi trebala da bude nezavisna“, pita program menadžerka za odnose sa javnošću u TI BiH Ivana Korajlić.\n„I to šalje jednostavno poruku da se ne planira jačati Agencija, da se ne planiraju ostvariti ikakvi konkretni rezultati u borbi protiv korupcije. Sa druge strane, ono što je još gore od svega, jeste to da ponovo imamo izbor ljudi koji su direktno povezani sa političkim strankama, da se unaprijed tačno znalo ko će biti izabran za direktora Agencije i da opet ide sve prema stranačkom dogovoru. Dakle u pitanju je agencija koja bi morala da bude nezavisna i ne bi smjela da ima bilo kakve veze sa političkim strankama i gdje bi rukovodstvo trebalo da bude potpuno nezavisno.“\n„To je problem ne samo u ovom slučaju, nego kod svih. Tako se biraju, recimo, rukovodne strukture u javnim servisima, svuda i na univerzitetima. Recimo, ko je sve obavljao dužnost rektora Univerziteta u Banjaluci. Univerziteti bi trebali biti takođe autonomni, pa sam naveo da je prvi rektor bio Karadžić, drugi bio Kalinić, pa treći Dodik, u više navrata. Dakle, ovo je isti slučaj“, rekao je Živanović.\n„Zaista je iluzorno misliti da će reformski procesi u svim ostalim oblastima biti uspješni i mogući bez suštinskog rješavanja pitanja korupcije“, zaključuje Lejla Ibranović.


Nalazište kod nas prošlo nezapaženo, u svijetu bi bilo udarna vijest - NewsHub\nNalazište kod nas prošlo nezapaženo, u svijetu bi bilo udarna vijest\n2014. rujan 26 14:46\nPRIJEDOR - Tim arheologa Univerziteta u Kembridžu pronašao je na Topića brdu kod Prijedora dobro očuvane i netaknute dijelove kuće iz bakarnog doba stare oko 5.000 godina.\nŠef katedre za arheologiju Univerziteta u Kembridžu Čarli Frenč rekao je da su ovakva nalazišta rijetkost u cijelom svijetu i kada bi se to desilo u Engleskoj vijest o tome bila bi udarna u svim medijima.\n"U većini dijelova svijeta veoma se rijetko nalaze nedirnuti podovi i zidovi kuća. U ostatku Evrope nalazimo hramove i grobna mjesta, ali je ekstremna rijetkost naći praistorijsko naselje, dobro sačuvano i neoštećeno zemljoradnjom, a posebno netaknuto kao što je ovo na Topića brdu", rekao je Frenč.\nProfesor Frenč već treću godinu sa svojim timom vrši istraživanja u širem slivu rijeke Save, koja je inicirao Univerzitet u Kembridžu, a potom i podržala EU kroz projekat "Tempus".\n"Počeli smo ovaj posao i prije nego što smo dobili podršku EU, te mislim da ćemo ga nastaviti raditi i po okončanju te podrške. Dosta posla možemo raditi bez velikog novca, imamo odličnu lokalnu podršku koja nam olakšava posao, možemo naći lokalitete i možemo prilično jednostavno procijeniti njihovu važnost bez mnogo troškova", naveo je Frenč.\nProfesor arheologije na Univerzitetu u Kembridžu Tonko Rajkovača rekao je da se multidisciplinarnim pristupom pokušava utvrditi šta se u slivu rijeke Save dešavalo u neolitu, bakarnom dobu i bronzanom dobu.\n"Na Topića brdu, u iskopavanjima koje smo vršili ove sedmice, našli smo praistorijsko nalazište. Riječ je o kući iz eneolita, potpuno netaknute podnice sa zidom i očuvanom strukturom do 30 centimetara, a u sredini te kuće nađeno je malo ognjište", naveo je Rajkovača.\nOn je podsjetio da stručnjaci iz Kembridža vrše istraživanja i iskopavanja u sjevernim krajevima BiH već treću godinu uz podršku vlastitog Univerziteta, EU, Republičkog zavoda za zaštitu kulturno-istorijskog i prirodnog nasljeđa i Muzeja Kozare u Prijedoru.\n"I dalje očekujemo podršku lokalnih struktura i Republike Srpske, a BiH je potpisnik Valeta konvencije iz 2011. godine prema kojoj arheološka nalazišta u BiH jesu i kulturna dobra cijele EU. Pošto je BiH do sada nedovoljno istražena i prazna je površina na evropskoj arheološkoj mapi, mi ovim upotpunjujemo kamenčiće tog mozaika da bismo dobili što kompletniju arheološku kartu Evrope", dodao je Rajkovača.\nProgram "Kurikuralna reforma baštinskih nauka u BiH" skraćenog naziva "BiHerit" finansira EU u okviru većeg programa "Tempus" koji se provodi u više od 20 evropskih zemalja s ciljem reforme visokog školstva, a koji traje do polovine oktobra.\nArheologija u BiH izučava se na posebnim katedrama na univerzitetima u Sarajevu i Mostaru, a u okviru studija istorije na univerzitetima u Banjaluci i Tuzli.


Vanredno stanje u San Francisku zbog brojnih smrtnih slučajeva od droge - 18.12.2021, Sputnik Srbija\nVanredno stanje u San Francisku zbog brojnih smrtnih slučajeva od droge\nGradonačelnica San Franciska London Brid proglasila je vanredno stanje u gradskoj četvrti Tenderloin, oblasti sa visokim procentom beskućnika i stravično... 18.12.2021, Sputnik Srbija\n“U krizi smo i moramo da reagujemo u skladu sa tim“, izjavila je Bridova na konferenciji za novinare, a prenosi “Gardijan”.Najavljeni plan će se agresivno pozabaviti pitanjima koja se odnose na ono što je nazvala “opasnim ulicama“ u gradu, a predviđeno je i povećanje budžeta za policiju.“Vreme je da se vladavini zločinaca koji uništavaju naš grad stane na kraj”, poručila je Bridova.Kako je saopšteno, već je u toku značajno povećanje prisustva policije koja ima zadatak da se obračuna sa prodavcima i korisnicima droge.Smrtni slučajevi povezani sa drogom su u porastu, a proglašenje vanrednog stanja omogućiće gradu da preskoči birokratiju i da brzo obezbedi sklonište, savetovanje i medicinsku negu ljudima koji pate od zavisnosti, istakli su Bridova i drugi gradski zvaničnici.Ovakav potez dolazi i nedeljama nakon što je San Francisko bio na meti koordinisanih krađa, gde su grupe ljudi upadale u luksuzne prodavnice naoružani pajserima i čekićima, preneo je Tanjug.Kao odgovor na to, grad je rasporedio pojačane policijske snage po centru grada.\nsvet, san francisko, društvo\nCC0 / Pixabay / San Francisko\nGradonačelnica San Franciska London Brid proglasila je vanredno stanje u gradskoj četvrti Tenderloin, oblasti sa visokim procentom beskućnika i stravično velikim brojem smrtnih ishoda od predoziranja drogom, u nastojanju da suzbije kriminal i smanji smrtnost od predoziranja.\n“U krizi smo i moramo da reagujemo u skladu sa tim“, izjavila je Bridova na konferenciji za novinare, a prenosi “Gardijan”.\nNajavljeni plan će se agresivno pozabaviti pitanjima koja se odnose na ono što je nazvala “opasnim ulicama“ u gradu, a predviđeno je i povećanje budžeta za policiju.\n"Previše ljudi umire u ovom gradu, previše ljudi leži ispruženo na našim ulicama", izjavila je gradonačelnica, navodeći činjenicu da dve osobe dnevno umru od predoziranja, uglavnom fentanilom.\n“Vreme je da se vladavini zločinaca koji uništavaju naš grad stane na kraj”, poručila je Bridova.\nKako je saopšteno, već je u toku značajno povećanje prisustva policije koja ima zadatak da se obračuna sa prodavcima i korisnicima droge.\nSmrtni slučajevi povezani sa drogom su u porastu, a proglašenje vanrednog stanja omogućiće gradu da preskoči birokratiju i da brzo obezbedi sklonište, savetovanje i medicinsku negu ljudima koji pate od zavisnosti, istakli su Bridova i drugi gradski zvaničnici.\nOvakav potez dolazi i nedeljama nakon što je San Francisko bio na meti koordinisanih krađa, gde su grupe ljudi upadale u luksuzne prodavnice naoružani pajserima i čekićima, preneo je Tanjug.\nKao odgovor na to, grad je rasporedio pojačane policijske snage po centru grada.


Prekograničnom saradnjom do bolje zdravstvene zaštite\nU zgradi opštine Kovačica u ponedeljak 6. jula održana je uvodna press konferencija povodom projekta “Povećanje kvaliteta medicinskih usluga za prekogranične zajednice u okviru Interreg IPA CBC programa Rumunija-Srbija”.\nU nedelju 22. decembra besplatni preventivni pregledi u svim mestima opštine Kovačica\nDom zdravlja Kovačica uz podršku Ministarstva zdravlja u nedelju 22. decembra organizuje besplatne preventivne preglede koji obuhvataju EKG, merenje šećera u krvi, visinu krvnog pritiska i zdravstvene savete. Preventivni pregledi biće\nUspešan prvi Bazar zdravlja Kolibrija\nPrvi Bazar zdravlja pod nazivom “Zdravo dete, srećno dete” koji je u subotu 6.aprila organizovala Predškolska ustanova Kolibri protekao je uspešno i okupio je decu i roditelje iz svih mesta opštine Kovačica.\nKsenija Srdanović najuspešnija na opštinskom takmičenju Šta znaš o zdravlju\nOpštinsko takmičenje „Šta znaš o zdravlju“ održano je u petak 5. aprila a domaćin je i ove godine bila osnovna škola Mlada pokolenja iz Kovačice. Svoje znanje proverilo je 28 učenika viših razreda iz svih osnovnih škola opštine Kovačica.\nKolibri organizuje prvi Bazar zdravlja\nPredškolska ustanova Kolibri u subotu 6. aprila po prvi put organizuje Bazar zdravlja po nazivom “Zdravo dete, srećno dete”. Iako je prvobitno bilo najavljeno da će manifestacija biti organizovana na trgu u Kovačici, zbog vremenskih uslova\nNajnoviji biohemijski aparat za sve analize - u Kovačici\nOd aprila 2019. godine laboratorija u Domu zdravlja u Kovačici je opremljena najsavremenijim biohemijskim aparatom.\nVirusne infekcije najčešće dovode decu predškolskog uzrasta na dečije odeljenje Doma zdravlja Kovačica. Dr Svetlana Gavrilović, šef odeljenja pedijatrije DZ Kovačica za naš program navodi koji su simptomi respiratornih infekcija najprisutniji i kada je potrebno da se\nVeliko interesovanje za preventivni pregled u Debeljači\nSa ciljem prevencije i poboljšanja zdravstvenog stanja sugrađana, Dom zdravlja Kovačica je organizovao besplatan preventivni pregled u zdravstvenoj ambulanti u Debeljači.\nPrva ovogodišnja akcija dobrovoljnog davanja krvi na teritoriji opštine Kovačica održana je u četvrtak 17. januara.\nU Kovačici je krv dalo 39 davalaca a u Padini njih 16. Tokom godine planirane su još dve akcije u maju i septembru.\nVažnost pravilne ishrane u najranijem dobu\nPravilna ishrana je važna tokom čitavog života, a posebno u mlađem uzrastu. O najčešćim greškama koje roditelji prave kada je ishrana deteta u pitanju, za naš program govori Danijela Kovač Kutalek, nutricionistkinja PU Kolibri.\nRespiratorne infekcije i dalje aktuelne kod dece\nPovratak u kolektiv, ali i temperature iznad proseka za ovo doba godine doprinose razvoju i širenju respiratornih infekcija koje su česte kod dece školskog i predškolskog uzrasta, navodi dr Svetlana Gavrilović, pedijatar Doma zdravlja u\nUčestale respiratorne infekcije kod dece\nPočetak septembra znači početak školske godine, ali i početak sezone prehlada i respiratornih infekcija.\nSvaka druga osoba u Srbiji ima prekomernu telesnu težinu\nGojaznost je hronična bolest, a prema najnovijim istraživanjima procenjuje se da svaka druga osoba u Srbiji ima prekomernu telesnu težinu.\nČeste infekcije disajnih puteva kod dece\nOd početka jeseni do proleća najčešći uzrok odlaska kod pedijatra jesu respiratorne infekcije.\nU Kovačici održan Simpozijum citologa Srbije\nSimpozijum sekcije za citologiju i citodijagnostiku održan je u petak 20. oktobra u kongresnoj sali Poslovno rekreativnog centra “Relax” u Kovačici.\nKako sprečiti I lečiti respiratorne infekcije kod dece\nTokom zimskog perioda deca najčešće oboljevaju od respiratornih infekcija. Kako ovaj problem sprečiti a kako lečiti, za naš program otkriva pedijatar doktor Amar Elšejk.\nČuvajte se promrzlina! Utopljavanje mora biti postepeno\nIzuzetno niske temperature, koje su se spuštale i do minus 33 ovih dana u Srbiji, nose rizik od promrzlina. Prvo se smrzavaju prsti i noge, nos, brada i ušne školjke. I upravo zato je neophodno pratiti savete lekara ukoliko do promrzlina dođe.\nZnanjem do zdravlja -Etiologija i patogeneza tuberkoloze\nU predvečerje 14. oktobra u konferencijskoj sali Doma zdravlja u Kovačici održano je predavanje pod radnim nazivom Etiologija i patogeneza tuberkoloze.\nDijabetes: Preventiva i kontrola najvažnije\nŠećer je jedan od najčešćih uzročnika dijabetesa. On se nalazi i u onoj hrani za koju se smatra da je slanog ukusa, pa nekada konzumetni nisu svesni količine šećera koju unesu u svoj organizam.


Nije komplikovano kao sto izgleda: Mozete li Vi resiti ovaj zadatak?! -\nNije komplikovano kao sto izgleda: Mozete li Vi resiti ovaj zadatak?!\nADMIN 2 — April 30, 2019 0 comment\nVec smo vas navikli na mozgalice, skrivalice i slike sa razlikama. Sve to vam pripremamo, jer smo primetili da vam se sve to dopada. A ovoga puta smo resili da vam pripremimo jednu mozgalicu. Mnogima ce ona izgledati tesko i komplikovano, ali to ona zapravo nije….\nMnogima ce ovaj zadatak izgledati komplikovano samo zbog toga sto se ispred zagrade ne nalazi niti jedan znak. Medjutim, sve sto je potrebno da ucnite jeste da razmislite o tome koji se znak podrazumeva ispred zagrade kada se ispred nje nista ne nalazi. Naravno, kod resenja ovog zadatka trebate razmsliti malo i o redosledu matematickih operacija.\nMozda se ovaj zadatak vama cini komplikovanim, ali to on nije i zbog toga verujemo da ce mnogi od vas doci do tacnog resenja.\nPokusajte resiti ovaj zadatak, ali i ako ne uspete mi cemo vam resenje ostaviti ispod.


VB: Pad proizvodnje automobila - Ekonomske Vesti\n20. nov. 2014 20. nov. 2014 Andrija Matić automobili, automobilska industrija, Majk Hejvs, Velika Britanija\nBritanska automobilska industrija zabeležila je pad proizvodnje od 0,3 odsto u prvih 10 meseci ove godine, prenosi britanski list Gardijan.\nDruštvo proizvođača i trgovaca automobila Velike Britanije (SMMT) navodi da je pad proizvodnje automobila vođen padom potražnje u inostranstvu. U prvih 10 meseci izvezeno je nešto malo više od milion automobila, što je za 1,4 odsto manje u odnosu na isti period prošle godine.\n„Britanska auto-industrija je još uvek u dobrom položaju, uprkos nesigurnostima na svetskim tržištima. U infrastrukturu je uloženo više milijardi funti u poslednje dve godine, a ove godine će početi prodaja novih modela“, rekao izvršni direktor SMMT-a Majk Hejvs.\nBritanija je u prvih 10 meseci ove godine proizvela 1,28 miliona automobila. A, na početku godine je planirano da su u celoj 2014. proizvede 1,59 miliona automobila, što je, kako tvrdi Gardijan, sada malo verovatno.\n← Jaskinen: Limit na bankarske bonuse je legalan\nMMF potvrdio: Postignut sporazum sa Srbijom vredan milijardu evra →\nStevanović: Nisam zabrinut zbog Fijata!\n10. sep. 2014 Luka Matić Komentari su isključeni na Stevanović: Nisam zabrinut zbog Fijata!


Prezentacije | Korak\nNa promociji će govoriti glavne urednice publikacije Olga Dimitrijević i Jelisaveta Blagojević. Knjiga je rezultat opsežnog istraživanja koje za cilj ima da (ponovno) otkrije iz „zvanične“ istorije isključenu i zanemarenu povest homoseksualnosti u Beogradu, Srbiji i Jugoslaviji, ali i da dovede u pitanje i izazove „zvanične“ istorije i ponudi alternativna tumačenja i narative. Takođe, cilj je doprineti formiranju kolektivnog sećanja LGBT zajednice i time podržati borbu za LGBT prava i slobode, ali i širenje javne svesti o istoriji homoseksualnosti na ovim prostorima stvarajući tako lokalnu bazu, sigurno tlo i podršku za buduće akcije. Na istraživanju je učestvovalo ukupno 25 istraživača i istraživačica koji/e su obradili 22 teme, od institucionalne istorije homoseksualnosti i homofobije, preko svakodnevnog života LGBT populacije, do popularne kulture i aktivizma.\n06/09/2013 Događaji, Prezentacije Nema komentara\nPrezentacije aktivnosti KORAK-a u 22 grada\nKoalicija za Ravnopravnost KORAK održala je u Srbiji, Crnoj gori i na Kosovu dvadeset i dve prezentacije ciljeva i planiranih aktivnosti za 2013. i 2014. godinu koje podrazumevaju uključenje i podršku nevladinim organizacijama iz tri zemlje. KORAK kao mreža nevladinih organizacija iz Srbije, Crne Gore i Kosova organizovana je sa ciljem da se na regionalnom bori protiv diskriminacije.Koalicija


Vlada RS traži protjerivanje holandskog ambasadora\nVlada RS zatražiće, posredstvom Ministarstva inostranih poslova i Predsjedništva BiH, da ambasadoru Holandije u BiH Karelu Foskuleru bude uskraćeno gostoprimstvo, jer se "oglušio o pravila diplomatskog djelovanja i pristojnog ponašanja".\nU saopštenju Biroa Vlade RS za odnose s javnošću se navodi da Foskuler u RS nije više dobrodošao gost, te da će Vladi Holandije biti upućena protestna nota i zatražen odgovor na pitanje da li je ovaj ambasador svojim skandaloznim izjavama i djelovanjem u službi holandske diplomatije ili je u BiH angažovan na promociji politike bošnjačkog naroda.\nIz Vlade RS ističu da je posljednjom izjavom za federalnu štampu Foskuler prešao granicu, ne samo prihvatljivog diplomatskog ponašanja, već i dobrog vaspitanja.\n"Ambasador Foskuler svojim izjavama nastavlja da se miješa u unutrašnja pitanja zemlje koja mu je uskazala gostoprimstvo, očekujući od njega da radi posao zbog kojeg je i došao", navodi se u saopštenju i ocjenjuje da je riječ o osvjedočenom navijaču bošnjačke političke opcije u BiH, o čemu je javno govorio predsjednik Vlade Republike Srpske Milorad Dodik na posljednjoj sjednici Savjeta za provođenje mira u BiH.\nFoskuler je izjavio da je siguran da će biti nastavljeno korištenje bonskih ovlaštenja u BiH, a premijera RS uporedio je sa bjeloruskim predsjednikom Aleksandrom Lukašenkom.\n"Predsjedništvo BiH nije dobilo taj zahtjev, ali ukoliko on dođe stav našeg kabineta bit će jasan: entiteti ne samo da ne mogu proglasiti diplomatskog predstavnika neke zemlje nepoželjnim već nemaju nadležnosti da to zahtijevaju od Predsjedništva BiH", izjavio je danas Feni Damir Arnaut, savjetnik za ustavnopravna pitanja predsjedavajućeg Predsjedništva BiH Harisa Silajdžića.\nArnaut navodi da sam čin takvog zahtjeva predstavlja grubo narušavanje nadležnosti Bosne i Hercegovine, što je samo jedan u nizu takvih djelovanja od RS entiteta u posljednje vrijeme.\n"Također, bez obzira na njihovu konstataciju da ambasador Holandije 'nije dobrodošao u RS', ostaje činjenica da je ambasador Foskuler akreditovan u BiH te je, u nedostatku suprotne odluke Predsjedništva BiH, dobrodošao na svakom pedlju BiH", kazao je Arnaut.


Presuda u korist bivšeg ruskog bota\nBeta 17. avgusta 2015. 20:55\nRuski sud dodelio je danas simboličnu naknadu od jedne rublje Ljudmili Savčuk koja tvrdi da je radila kao bot na proputinovskoj propagandi i bivše poslodavce tužila tražeći zatvaranje „fabrike“ za širenje propagande internetom.\nU intervjuu za agenciju Asošiejtid pres u aprilu, Savčuk je opisala kako su ona i stotine njenih kolega u Sankt Peterburgu preko naloga na društvenim mrežama zasipali ruske i zapadne portale iskrivljenim predstavama i proputinovskim komentarima vesti.\nSavčuk je tužbom tražila moralnu odštetu i zatvaranje kompanije Internet Research, čiji zaposleni nisu imali pravno valjane ugovore.\nOkružni sud danas je odredio naknadu u vrednosti od jedne rublje kako je tražila tužitljeka, ali nije naložio zatvaranje „fabrike“ za širenje propagande.\nKompanija Internet Research nije danas komentarisala presudu.\nAP je proletos objavio da „botovi Kremlja“ rade sakriveni u četvorospratoj mermernoj zgradi u Sankt Peterburgu na širenju poruka s ciljem da se ustoliči vizija Rusije i sveta predsednika Vladimira Putina.\nGrmoja: Sud traži skidanje imuniteta ministru Grlić Radmanu


Vojvođanska banka je najveći sponzor Rukometnog saveza Srbije – Sport\nVojvođanska banka nastavlja uspešnu saradnju sa Rukometnim savezom Srbije kao njihov najveći sponzor i tako neguje tradiciju ulaganja i podrške nacionalnom sportu. Sponzorstvo RSS podrazumevaće u narednom periodu podršku rada Saveza i pripreme muških i ženskih rukometnih timova\nPodrška sportu je strateško polje u oblasti korporativnih davanja i prioritet u segmentu društveno-odgovornog poslovanja Vojvođanske banke.\nSponzorstvo Rukometnog saveza Srbije predstavlja nastavak podrške nacionalnom sportu koja se između ostalog ogleda i u plodonosnoj i 20 godina dugoj saradnji Vojvođanske banke i Olimpijskog komiteta Srbije.\n– Prepoznali smo rukomet kao sport kome je potrebna podrška i u koji želimo dugoročno da ulažemo zajedno sa našim partnerima. Naša matična OTP Grupa dugoročno podržava rukometni sport u Mađarskoj i mi nastavljamo sa tom tradicijom i u Srbiji. Izuzetno nam je drago što imamo priliku da podržimo timski sport u kome su muške i ženske reprezentacije podjednako trofejne. Imamo mnogo toga da naučimo od naših vrhunskih sportista i veoma se radujemo nastavku saradnje. Svim srcem navijamo da se ženska rukometna reprezentacija kvalifikuje za predstojeće Olimpijske igre u Tokiju. Uvereni smo da će ovo partnerstvo značajno unaprediti uslove rada, pripremu i mogućnost odlaska naših rukometaša na međunarodna takmičenja – izjavio je Predrag Vasić, predsednik Izvršnog odbora Vojvođanske banke, OTP Grupa.\nBožidar Đurković, predsednik Rukometnog saveza Srbije, izrazio je zadvoljstvo zbog činjenice da je Savez dobio pouzdanog partnera kroz saradnju sa Vojvođanskom bankom.\n– Izuzetna nam je čast što ćemo u narednom periodu imati veliku podršku Vojvođanske banke kao deo OTP Grupe, koja decenijama ulaže u prave vrednosti i pruža ozbiljnu podršku domaćem sportu. Ovo partnerstvo nam je dodatan motiv da sve naše selekcije postižu što bolje rezultate, a naš spoznor će biti deo svih naših budućih uspeha – istakao je Božidar Đurković.\nRukomet, Vestirukomet, Vojvođanska banka\nRafael Nadal žestoko napao Đokovića zbog osnivanja nove organizacije tenisera


Dan online - Ekonomija: Stečaj uvode selektivno - 2018-12-05\nEkonomija DEMOKRATE UKAZUJU NA LOŠU PRIMJENU ZAKONA O REPROGRAMU Stečaj uvode selektivno\nPoreska uprava selektivno primjenjuje Zakon o reprogramu i za pojedine privredne subjekte, koji su bliski vrhu vlasti, ne donosi rješenje o raskidu ugovora o reprogramu, prinudnoj naplati ili stečaju, što je izričita zakonska obaveza. Takvom praksom je pojedinim privatnim kompanijama omogućeno da bez konsekvenci nagomilavaju poreski dug i da i dalje posluju bez problema, saopštio je potpredsjednik Demokrata Vladimir Martinović.\n– U svakoj iole ozbiljnoj državi u kojoj postoje jake institucije i poštovanje vladavine prava, prije se može desiti da neko izbjegne izdržavanje zatvorske kazne nego li plaćanje poreza. Ali kako u našoj državi imamo volju pojedinaca jaču od zakona i institucija, onda se i obaveze prema državi zaobilaze, odnosno stavljaju u službu pojedinaca bliskih ovoj vlasti – saopštio je Martinović na pres konferenciji.\nI pored toga što su poreski dužnici dobili šansu da poreski dug plate u 60 jednakih mjesečnih rata, najveći poreski dužnici ne poštuju ugovor, pa tako 10 najvećih poreskih dužnika koji ne uplaćuju rate po dospjelom reprogramu duguju 24,5 miliona eura.\n– Za proteklih 18 mjeseci uvećali su poreski dug za 5,4 miliona eura, dok su najvećih pet poreskih dužnika za doprinose koji ne poštuju reprogram, dug uvećali za gotovo dva miliona eura – kazao je Martinović.\nIstakao je da se i stečaj selektivno uvodi u privredne subjekte za koje se zna da se država ne može naplatiti.\n– Tako mnogobrojne Vektre Dragana Brkovića zajedno duguju 17,8 miliona eura, od čega je 5,25 miliona eura po osnovu poreza i doprinosa. Takođe, tri građevinske firme iz Podgorice bliske DPS-u (Fab lajv, Cijevna komerc, A-kop) pored svih benifita i privilegija koje uživaju, duguju preko šest miliona eura samo za poreze. Da je Zakon o reprogramu gotovo obesmišljen i da služi isključivo kao paravan za održavanje u životu DPS-ovih fabrika glasova, potvrđuje činjenica da je poreski dug, od uvođenja reprograma, porastao. Istina, i pravna lica koja nijesu u reprogramu uvećala su poreski dug za pet miliona eura – naveo je potpredsjednik Demokrata.


Indeksi u zelenom | MINA\nNaslovnica MINA Business Investicije Indeksi u zelenom\nPodgorica, (MINA-BUSINESS) – Blagi rast indeksa i veći promet obilježili su ovu sedmicu na Montenegroberzi.\nPokazatelj vrijednosti deset najboljih kompanija, MNSE10, ojačao je 0,7 odsto i sedmicu završio na 800,19 poena, a MONEX blago na 11.102,17 bodova.\nPromet je iznosio 103,72 hiljade i bio je 1,1 odsto veći od prošlosedmičnog. Realizovan kroz 40 transakcija, a najveći udio u prometu imale su korporativne obveznice Hipotekarne banke, i to 48,5 odsto.\nPromet obveznicama Hipotekarne banke iznosio je ove sedmice 50,31 hiljadu EUR.\nAkcije Zetatransa ojačale su 9,4 odsto na 93 centa, Barske plovidbe 4,2 odsto na 57,3 centa, Luke Bar 2,2 odsto na 23 centa i Hotelske grupe (HG) Budvnska rivijera 3,1 odsto na 6,3 EUR.\nDionice Elektroprivrede (EPCG) rasle su 1,6 odsto na 3,71 EUR. Iz Montenegroberze je saopšteno da je ta elektroenergetska kompanija umanjila kapital za 51,6 miliona EUR, poništavanjem sopstvenih akcija.\n„Emitent EPCG je obavio smanjenje kapitala poništenjem 13,09 miliona sopstvenih akcija. Nakon tih promjena, ukupna kapitalna vrijednost EPCG iznosi 769,93 miliona EUR“, objašnjeno je iz berze.\nSlabile su dionice Crnogorskog elektroprenosnog ssitema (CGES) 1,7 odsto na 61 cent. To preduzeće i Crnogorski elektrodistributivni sistem (CEDIS) dostavili su Regulatornoj agenciji za energetiku (RAE) zahtjeve za utvrđivanje regulatorno dozvoljenog prihoda i cijena za korišćenje prenosnog i distributivnog sistema električne energije za period od naredne do 2022. godine.\nRAE je pozvala sve zainteresovane da mišljenja i primjedbe na zahtjeve te dvije kompanije dostave u roku od osam dana od objavljivanja na njenoj internet stranici.\nPale su i akcije Jugopetrola neznatno na 11,52 EUR.\nDionica Crnogorskog Telekoma ostala je na prošlosedmičnih 1,47 EUR. Istraživanje te kompanije pokazalo je da većina građana Crne Gore čvrsto vjeruje da digitalizacija i tehnologije otvaraju nove mogućnosti, ali se plaše da neće moći da ih razumiju ili da neće umjeti da ih koriste.\nMontenegroberza je objavila spisak kompanija koje su akcionarima podijelile dividendu za prošlu godinu.\nIz Montenegroberze su saopštili da žele da informišu javnost o emitentima, koji pored toga što posluju sa profitom, taj profit u cjelosti ili djelimično isplaćuju svojim akcionarima.\n“Podgorička banka, članica OTP grupe, je jedina banka koja je dijelila dividendu za prošlu godinu”, navodi se u saopštenju objavljenom na sajtu Montenegroberze.\nMeđu kompanijama koje su dioničarima isplatile dividendu za prošlu godinu nalaze se i Hotelska grupa (HG) Budvanska rivijera, Jugopetrol, Luka Kotor, Napredak, Crnogorski Telekom i Zetatrans.\nNovi duvanski kombinat Podgorica (NDKP) uvećao je kapital za 4,59 miliona EUR, registracijom emisije akcija po osnovu pretvaranja duga u akcijski kapital.\nBroj registrovanih akcija iznosi 4,59 miliona, nominalna vrijednost po dionici je jedan EUR, a kapitalna vrijednost emisije 4,59 miliona EUR. Ukupna kapitalna vrijednost NDKP-a, nakon tih promjena, iznosi 23,28 miliona EUR, a ukupan broj akcija 23,28 miliona.\nDionica Trenda ostala je na prošlosedmičnih 4,91 cent.\nPromet na MTP ME tržištu, odnosno multilateralnoj trgovačkoj platformi, iznosio je ove sedmice 10,19 hiljada EUR.\nUkupan promet na Montenegroberzi u avgustu je iznosio 573,45 hiljada EUR i bio je 98,44 odsto manji nego u julu.\n„U poređenju sa avgustom prošle godine, promet je manji 85,79 odsto. Prosječan dnevni promet iznosio je 26,07 hiljada EUR, a veći dio, oko 70 odsto, ostvaren je na slobodnom tržištu“, navodi se u Biltenu Montenegroberze.


source.ba | Snažnije povezati članice CEI tokom pandemije\nParlamentarna skupština Centralnoevropske inicijative /CEI/ pozvala je u završnoj deklaraciji sve članice Inicijative da rade na snažnijem ekonomskom i infrastrukturnom povezivanju zemalja regiona, kao i da olakšaju kretanje ljudi, robe i kapitala za vrijeme pandemije koronavirusa.\nU KS 126 novih slučajeva zaraze, četiri osobe preminule\nTreću dozu vakcine u KS mogu primiti i oni koji su vakcinisni van BiH ali se moraju prijaviti ZZO KS\nPredsjedavajući Delegacije Parlamentarne skupštine Bosne i Hercegovine (PSBiH) u Parlamentarnoj skupštini Centralnoevropske inicijative (PS CEI) Lazar Prodanović učestvovao je, u online formatu, na zasjedanju PS CEI, koje je danas održano u Herceg Novom. Učesnici zasjedanja, kojim je okončano crnogorsko predsjedavanje parlamentarnom dimenzijom CEI, vodili su raspravu o temi „Živjeti sa COVID-om 19 - kako stvoriti održiv ekonomski oporavak tokom pandemije“.\nZasjedanje je otvorio predsjednik Skupštine Crne Gore Aleksa Bečić, koji je u pozdravnom obraćanju podvukao značaj CEI kao regionalne incijative, a posebno parlamentarne dimenzije CEI, za koju je rekao da predstavlja važan segment parlamentarne demokratije u cijeloj Evropi, kao i važnu sponu između država članica Evropske unije i onih koje žele u punopravno članstvo. Bečić i ostali učesnici u raspravi o centralnoj temi zasjedanja uputili su posebnu zahvalnost svim zdravstvenim radnicima na požrtvovanosti i nesebičnom zalaganju u spašavanju života i pružanju neophodne zdravstvene zaštite u teškim uslovima za vrijeme pandemije COVID-a 19, prenosi BHRT.\nU raspravi je istaknuto kako pandemija predstavlja globalan problem, koji zahtijeva uspostavljanje većeg stepena globalne i regionalne saradnje. Upozoreno je da je i svijetu i regionu potrebna solidarnost, ali i snažnije ekonomsko povezivanje, kao odgovor kako na pandemiju tako i na sve ozbiljniju ekonomsku krizu čije će se posljedice, kako je rečeno, tek osjetiti. Parlamentarci su usvojili i završnu deklaraciju u kojoj su pozvali sve države članice CEI da rade na snažnijem ekonomskom i infrastrukturnom povezivanju zemalja regiona, kao i da olakšaju kretanje ljudi, roba i kapitala za vrijeme trajanja pandemije COVID-a 19.


Sutkinja Slobodanka Komšić odbila prigovor na prodaju dela imovine ATP“Vojvodine“\nStečajno veće Privrednog suda u Novom Sadu kojim je predsedavala sutkinja Slobodanka Komšić odbila je prigovor na proceduru prodaje dela imovine ATP“Vojvodine“, koju su podneli osim mene kao poverioca, i Državno pravobranilaštvo u ime Poreske uprave, kao i Komercijalne banke.\nPodsećam, prigovor sam stavio jer su stečajni upravnik i sudija pomešali zakone prilikom procedure prodaje, pa su umesto zakona o stečajnom postupku po kome se vodio predmet ATP“Vojvodine“ primenili zakon o stečaju koji je donet dve godine kasnije.To im je bilo potrebno, jer nijedna notarska kancelarija nije htela da overi ugovor o prodaji savremenog servisa i zemljišta, s obzirom da procedura nije ispoštovana i da je imovina bila pod hipotekom u sporu. Stečajni upravnik se zato dosetio i od stečajnog sudije zatražio overu prodaje, što omogućava zakon koji se u ovom predmetu ne primenjuje. Interesantno je da stečajno veće , obrazlažući odbijajuće rešenje, priznaje manjkavost procesa pa iz tog dokumenta nije jasno zbog čega je prigovor odbijen.\nNa potezu je Privredni apelacioni sud koji treba da da konačnu odluku: da li je povreda zakona osnov za poništenje neke odluke, ili je sudijama dozvoljeno da procenjuju kada žele da primene zakon, a kada ne, i šta su kriterijumi kada se takva odluka donosi?\nUpravo ćemo na tom primeru videti da li se u Srbiji poštuje načelo pravne sigurnosti u okviru poglavlja 23.\nPodsećamo, upravo zbog tog poglavlja predmet ATP“Vojvodina“ je pod monitoringom evropske komisije gde se nalazi medju pet najvećih sa liste od 24 sporne privatizacije i jedini u kome je oštećen investitor, a ne država.\nIlija Dević, Investitor preduzeća ATP”Vojvodina”


NSRS o programu ekonomskih reformi i budžetu - Jajce Online\nNaslovnica BOSNA I HERCEGOVINA NSRS o programu ekonomskih reformi i budžetu\nNSRS o programu ekonomskih reformi i budžetu\nNarodna skupština Republike Srpske danas bi na posebnoj sjednici u Banjaluci, po hitnom postupku, trebala da razmatra Prijedlog programa ekonomskih reformi Republike Srpske za period 2021-2023. godine i Prijedlog budžeta Republike Srpske za 2021. godinu.\nU Prijedlogu programa ekonomskih reformi Republike Srpske za period 2021-2023. godine ističe se da se u Republici Srpskoj u tom periodu može očekivati oporavak privrednog rasta po stopama 2,6, te 3,2 i tri odsto respektivno, kao rezultat oporavka domaće tražnje, postepenog oporavka izvozne tražnje i pozitivnog efekta investicija.\nPrijedlog budžeta za 2021. godinu iznosi 3,795 milijardi KM i veći je za 159 miliona KM ili 4,4 odsto nego što je bio drugi rebalans budžeta za ovu godinu.\nNa predloženom dnevnom redu 17. posebne sjednice je i Prijedlog zakona o dopunama Zakona o zaduživanju, dugu i garancijama po hitnom postupku, Prijedlog Zakona o izmjeni i dopunama Zakona o igrama na sreću, Prijedlog odluke o kratkoročnom zaduživanju Republike Srpske emisijom trezorskih zapisa za 2021. godinu, te Prijedlog zakona o izvršenju budžeta Republike Srpske za 2021. godinu.\nPoslanici bi trebali da razmatraju i Prijedlog odluke o iznosu garancija koje može izdati Republika Srpska u 2021. godini, kao i Prijedlog odluke o dugoročnom zaduživanju Republike Srpske za 2021. godinu.\nPredsjednik Narodne skupštine Nedeljko Čubrilović rekao je ranije da će posebna sjednica Narodne skupštine biti održana uz poštovanje mjera propisanih u borbi protiv virusa korona. Početak sjednice zakazan je za 10.00 časova.\nPrethodni članakSkupština TK danas o smjeni kantonalne Vlade\nNaredni članakMinistri o nacrtu budžeta institucija BiH 2021-2023.


Zelenski: Vatikan idealno mesto za susret sa Putinom i razgovor o Donbasu - 28.04.2021, Sputnik Srbija\nPredsednik Ukrajine Vladimir Zelenski izjavio je da bi Vatikan mogao da bude „odgovarajuće mesto“ za pregovore sa ruskom stranom o rešenju pitanja Donbasa. 28.04.2021, Sputnik Srbija\nvesti, svet, evropa, vladimir zelenski, vladimir putin\n11:29 28.04.2021 (Osveženo: 11:38 28.04.2021)\n„S bilo kog aspekta Vatikan bi mogao da bude optimalno mesto“, rekao je Zelenski u intervjuu za italijanski list „Republika“ na pitanje o susretu s ruskim predsednikom Vladimirom Putinom.\nIstovremeno, izvor RIA Novosti u Vatikanu, kaže da ako i Rusija i Ukrajina zatraže da Sveta stolica posreduje u rešavanju pitanja Donbasa, onda tako nešto neće moći da odbije. Izvor dodaje da je predlog Zelenskog za Vatikan bio iznenađujući.\nPrema rečima predsednika Ukrajine, Vatikan je idealno mesto za dijalog o miru, to mesto je svetski moralni autoritet koji uvek efikasno igra ulogu posrednika jer je nepristrasan i u njega imaju poverenje svi koji su deo nekog sukoba.\n„Upravo zbog toga je Vatikan često bio pozivan da razrešava sukobe između zemalja radi mirne budućnosti“, rekao je ukrajinski predsednik.\nZelenski je ranije izjavio da sve vodi ka tome da će do njegovog susreta s Putinom doći, a da su mesto i vreme samo detalji.\nS tim u vezi, portparol Kremlja Dmitrij Peskov je podsetio da je predsednik Rusije „apsolutno jasno izneo svoj stav prema inicijativi za razgovor i prema mogućem sadržaju takvog dijaloga“.\n„Takav dijalog može se odnositi samo na probleme bilateralnih odnosa. Odnosno, taj dijalog se ne može voditi polazeći od ciljeva traženja rešenja na jugoistoku Ukrajine“, rekao je Peskov i naglasio da Rusija nije strana u sukobu.\nDodao je i da Moskva uvek pozdravlja želju za razgovorom i da je zamenik šefa administracije predsednika Rusije Dmitrij Kozak u stalnom kontaktu sa kancelarijom ukrajinskog predsednika.\nU Moskvi su trenutnu situaciju nazvali opasnom, jer bi na istoku Ukrajine ponovo mogao da se razbukta građanski rat. Kako je primetio portparol ruskog predsednika, Rusija u ovim uslovima preduzima mere da osigura svoju bezbednost. On je dodao da kretanje trupa na teritoriji zemlje ne bi smelo nikoga da uznemirava, jer Moskva nikome ne predstavlja pretnju.


Znaci da vam je potreban odmor od društvenih mreža - Page 2 of 2 - WANNABE MAGAZINE\nZnaci da vam je potreban odmor od društvenih mreža\nAko ne možete da nalakirate nokte ili da se sredite za izlazak, bez da to podelite sa svojim prijateljima na društvenim mrežama, vreme je da se izolujete od telefona i kompjutera. Život ne sme da vam se svede na njegovo iznošenje na Fejsbuku i Tviteru. Što više vremena provedete u “postovanju” to ćete manje vremena iskoristiti da zapravo živite.\nUkoliko znate više o ljudima koje poznajete od onoga što su vam oni sami rekli o sebi, zato što opsesivno pratite najnovije objave na Fejsbuku, ili čak ulazite na tuđe profile, rizikujete da se u situacijama neposredne komunikacije uživo nađete u nezgodnoj situaciji. Možda bi bilo bolje da vreme koje provodite u praćenju ljudi, provedete u druženju sa ljudima.\nUkoliko počinjete da zavidite ljudima, gledajući njihove objave o putovanjima, veridbama ili jednostavno bogatom društvenom životu, pravo je vreme da napustite virtuelni svet i okupirate se sopstvenim životom.\nAko postajete anksiozni kada vam je telefon u drugom kraju sobe, na punjaču ili na popravci, jasno je da ste postali ovisnik o virtuelnim komunikacijama i stalnim “apdejtovima” sa društvenih mreža.\nUkoliko imate ove simptome, ili čak samo jedan od njih, jasno je da su društvene mreže ovladale vašim životom ili nekim njegovim značajnim aspektima. Ovo ipak nije razlog za očajanje – sa samo malo truda, možete lako uspostaviti zdravije navike u životu. Ograničite sebi vreme koje tokom dana provodite na društvenim mrežama, a ukoliko niste samodisciplinovana osoba, pokušajte da nedelju dana u potpunosti preskočite provođenje vremena na Fejsbuku, Instagramu, Tviteru i sličnim sajtovima, i videćete koliko ćete više vremena imati za sebe.


DEMUS u Dečijem kulturnom centru 19. marta – MAMIN SVET\nHome Brinite o sebi\tDEMUS u Dečijem kulturnom centru 19. marta\nDEMUS u Dečijem kulturnom centru 19. marta\n[box_info]U Velikoj sali Dečjeg kulturnog centra Beograda (Takovska 8) u utorak, 19. marta, u 10 časova počinje Gradsko takmičenje muzičkih sekcija osnovnih škola – Dečje muzičke svečanosti „DEMUS 2013”, koje će trajati do maja, kada će se na reviji pobednika predstaviti prvonagrađeni učesnici. Ova velika manifestacija obuhvata gradsko takmičenje „Zlatna sirena”, takmičenje malih vokalnih sastava (dueti, terceti i kvarteti), malih instrumentalnih sastava, orkestara i horova.[/box_info]\nTakmičenje počinje „Zlatnom sirenom”, na kojoj će se čuti najlepši dečji glasovi Beograda, pobednici opštinskih takmičenja u žanru klasične i savremene solo pesme, izvorne narodne pesme (a cappella) i dečje zabavne pesme, u sve tri kategorije (I kategorija – učenici od prvog do trećeg razreda, II kategorija – učenici od četvrtog do šestog i III kategorija – učenici od sedmog do osmog razreda).\nPrvo takmičenje u žanru umetnička pesma svih epoha održaće se u utorak, 19. marta, od 10 časova, drugo takmičenje u žanru izvorna narodna pesma domaća i strana – a cappella održaće se u četvrtak, 21. marta, od 10 časova, dok će treće biti održano u ponedeljak, 25. marta, od 10 časova, u žanru dečja zabavna pesma i starogradska pesma.\nTakmičenje se nastavlja u aprilu, kada će biti održano Gradsko takmičenje vokalnih grupa pevača i malih instrumentalnih sastava i orkestara osnovnih škola Beograda. Revija pobednika svih žanrova „DEMUSA 2013” održaće se 11. maja u 11 časova, kada će biti uručene i diplome.\nDečji kulturni centar Beograda manifestaciju partnerski realizuje sa školama, opštinskim i gradskom organizacijom „Prijatelji dece Beograda”. Pokrovitelj takmičenja je grad Beograd – Sekretarijat za kulturu.\nDEMUS u Dečijem kulturnom centru 19. marta was last modified: 15 marta, 2013 by Angelina Radulović\nPozorište koje reciklira – „Da je Mića prao ruke“


Saradnja Srpske i Rusije\nPredsjednik Skupštine Banjalučkog studentskog pozorišta Aleksandar Pejaković istakao je na sastanku sa direktorom Predstavništva Republike Srpske u Moskvi Duškom Perovićem značaj dobre saradnje Srpske i Rusije u oblasti kulture koja omogućava studentima i omladini da pokažu svoj umjetnički potencijal pred ruskom publikom.\nPejaković je prenio Peroviću utiske sa nastupa Banjalučkog studentskog pozorišta na prestižnom festivalu "Zlatni vitez", na kojem se publici predstavio komadom "Nakon predstave".\n- Ponosni smo što su nas Rusi sa toliko ljubavi i poštovanja u pogledima, osmijesima i aplauzima dočekali na festivalu i srećni jer su naši glumci ispunili očekivanja u bratskoj nam Rusiji, pokazavši izuzetne glumačke sposobnosti - rekao je Srni Pejaković, koji je i direktor Međunarodnog festivala studentskih pozorišta Kestenburg.\nOn je posebno istakao značaj što se publici u Moskvi predstavila glumica Nadežda Kostić, čija je to diplomska predstava i u kojoj igra glavnu ulogu.\n- Saradnju Studentskog pozorišta sa Predstavništvom Republike Srpske u Moskvi učvršćujemo i predstavljanjem predstojećeg festivala Kestenburg, za koje u Rusiji vlada veliko interesovanje - rekao je Pejaković.\nOdlazak talenata problem zapadnog Balkana\nŽeljeznice Srpske zapošljavaju novih 57 radnika\nBezbjednosne agencije ih povjeravaju\nNe spavaju mirno: Opasna sekta brine stanovnike Istočne Ilidže\n"Naučna istraživanja potvrđuju - Trgovska gora neadekvatna lokacija"


Najavljivale su ga sve prethodne vlade, sada i Vučić - Infobrif\nNajavljivale su ga sve prethodne vlade, sada i Vučić\nObjavljeno 26.12.2018. u 21:17\nZakon o poreklu imovine, mnogo puta do sada obećavan, još nije ugledao svetlost dana. On se najavljuje iz godine u godinu, a nedavno je iz Vlade Srbije stiglo i novo obećanje – da će u narednih nekoliko meseci započeti javna rasprava o Nacrtu zakona.\nPonovo je u javnosti otvorena rasprava šta bi donelo usvajanje zakona i koliko su se do sada poreski organi uspešno obračunavali sa zloupotrebama.\nVlasnici vila, jahti i skupih automobila sa, na papiru, prosečnim primanjima, mogli bi pod lupu poreskih organa ako i kada Zakon o poreklu imovine bude donet. Bezmalo dve decenije najavljivale su ga sve prethodne vlade, a poslednjih dana tom se lancu pridužilo još jedno obećanje predsednika Srbije Aleksandra Vučića.\n„Sad ćemo da donesemo taj zakon da vidimo ko su lopovi i ko su tajkuni koji nemaju pokriće za svoj novac”, poručio je on.\nIako ga najavljuje predsednik države, na njegovoj izradi, prema rečima Siniše Malog, rade ministarstva finansija i pravde i predstavnici Poreske uprave.\nNovinar Mijat Lakićević upozorava da bi kao i ostali, i ovaj zakon mogao postati predmet zloupotrebe.\n“Prosto nije ni potreban jer sve to može da se reši po postojećim zakonima, tako da ovo više liči na neku vrstu političkog hira i najnovijeg političkog populizma da bi narod video kako će opet bogataši da budu privedeni pravdi”, ocenjuje on.\nZakon, upozorava struka, ne bi mogao da obuhvati imovinu kupljenu u inostranstvu ili izgovore da je novac od nekoga pozajmljen.\n“Da se malo našalim, ja mislim da bi jedan od prvih korisnika ovog zakona mogao da bude ministar Aleksandar Vulin koji bi onda dobio priliku da onda dokaže odakle mu onih 200 hiljada evra koje je dobio za stan”, rekao je Lakićević.\nPetnaest godina stara konvencija UN-a protiv korupcije u članu 20 predviđa uvođenje krivičnog dela nezakonito bogaćenje, koje Srbija i kada je razmatrala, nije uvela, podseća Nemanja Nenadić iz Transparentnosti Srbije.\n“Ako bi se usvojila ta preporuka, taj član 20 nije obavezujući, ali je preporučeno državama da razmotre njegovo usvajanje, onda bi Srbija mogla da dobije pravni osnov za mnogo snažnije i sveobuhvatnije provere kada je reč o imovini funkcionera nego što ih ima po sadašnjem zakonu o Agenciji”, istakao je Nenadić.\nKada će Nacrt zakona na raspravu, pa predlog u Skupštinu Srbije ne zna se, kao ni da li će i koliko godina moći retroaktivno primenjivati. Najveći problem je i dalje kako da češljanje nečijeg „prvog miliona“ stečenog u prošlosti ne bude u sukobu sa Ustavom Srbije.\nImovinaNacrt zakonaporeklo imovineZakon o poreklu imovine\nGuvernerka objasnila koliko je jak dinar


17. „DANI TEODORA PAVLOVIĆA“ OTVORENI SU JUČE U SVEČANOJ SALI MATICE SRPSKE U NOVOM SADU\nSvečanim uručenjem nagrada „Teodor Pavlović“ za životno delo i za najbolju knjigu Jovanu Zivlaku u Matici srpskoj, juče su počeli „Dani Teodora Pavlovića“, koji se ove godine održavaju po 17. put. Pored Novog Sada, „Dani Teodora Pavlovića“ održaće se i u Novom Miloševu, na ukupno pet lokacija, a trajaće do nedelje 9. oktobra.\nManifestaciju koja se održava u čast Teodora Pavlovića, rođenog u Karlovu, današnjem Novom Miloševu, obnovitelja i reformatora Matice srpske, kao i njenog prvog sekretara, otvorio je predsednik opštine Novi Bečej, Saša Maksimović. On je rekao da će sve kulturne manifestacije koje se dešavaju na teritoriji opštine Novi Bečej, uvek biti pod pokroviteljstvom lokalne samouprave: “Imali smo zadovoljstvo da ove godine pomognemo i izdavanje dve knjige o Teodoru Pavloviću, Dušana Dejanca i Milivoja Nenina.”\nOvogodišnji dobitnik obe nagrade “Teodor Pavlović”, Jovan Zivlak, trenutno je najprevođeniji srpski pesnik, a poznati je kritičar i esejista, čije se pesme nalaze u mnogim antologijama srpske i svetske poezije u zemlji i inostranstvu. Zivlak oseća veliko poštovanje prema liku i delu Teodora Pavlovića: “Teodor Pavlović je bio vrlo značajan kulturni delatnik u jednom vrlo nesretnom vremenu, kada je srpski narod imao velike probleme u svom nastojanju da se emancipuje i kulturno artikuliše, kao i da oformi svoje nacionalne, političke i religijske interese. Teodor je tada odigrao vrlo bitnu ulogu, kao čovek koji je imao ne samo razumevanje, nego i strast da zastupa interese zajednice i kulture te iste zajednice.”\nPomoćnik pokrajinskog sekretara za kulturu, javno informisanje i odnose sa verskim zajednicama, Milan Micić, istakao je da “Dani Teodora Pavlovića” zauzimaju značajno mesto na kulturnoj mapi Srbije: “Zaista je za pohvalu rad Banatskog kulturnog centra i njegovog direktora, Radovana Vlahovića. Ova manifestacija, kao i nagrade za životno delo i za najbolju knjigu, podižu nivo kulturne ponude u opštini Novi Bečej i njen kulturni identitet, koji je u velikoj meri već izgrađen što je pokazao i izbor opštine Novi Bečej za “Grad u fokusu 2016”. To je vrlo značajno ne samo za Novi Bečej, već i za kulturu Banata.”\nPrema rečima Radovana Vlahovića, književnika i direktora Banatskog kulturnog centra, početak i prva polovina 19. veka vrlo su značajni za istoriju srpskog naroda: “Zanimljiv je podatak da su 1853. godine Kikinda i Beograd imali jednak broj stanovnika, oko petnaest hiljada. U vreme kada je Teodor Pavlović živeo, Budim i Pešta su imali stanovnika koliko danas ima Novi Bečej. Dakle, ovi podaci nam govore da se najveće stvari 19. veka nisu dešavale negde sa strane, već upravo u našem zavičaju. Otuda su koreni kod nas toliko duboki i nije slučajno što je ove godine opština Novi Bečej prepoznata od strane Ministarstva kulture i informisanja kao “Grad u fokusu”, jer ima moćnu i duboku tradiciju. Teodor Pavlović je neko ko nam je ortvorio vrata i zacrtao put na koji način treba da negujemo ono što imamo.”\n„Dane Teodora Pavlovića“ organizuje Banatski kulturni centar iz Novog Miloševa, u saradnji sa Maticom srpskom, pod pokroviteljstvom pokrajinskog sekretarijata za kulturu, javno informisanje i odnose sa verskim zajednicama, opštine Novi Bečej i Mesne zajednice Novo Miloševo.\nČETVRTAK, 6. oktobar („Žitni magacin”, Muzeja „Kotarka” - Novo Miloševo)\n18:00 – Promocija romana „Bapa” Radovana Vlahovića (o romanu govore: recenzent prof. dr Nikola Strajnić, urednik Simon Grabovac, Marija Tanackov, književni kritičar, i autor) i pesnički maraton (učestvuju autori Banatskog kulturnog centra i gosti, 30-ak pesnika iz više gradova)\nPETAK, 7. oktobar (OŠ „Dr Đorđe Joanović” - Novo Miloševo)\nSUBOTA, 8. oktobar (Banatski kulturni centar - Novo Miloševo)\n19:00 – Multimedijalno umetničko veče – promocija knjige „Paštrovski album” Mirjane Brković i Jovane Milanko, projekcija fotografija iz knjige Jovane Milanko i koncert prof. Aleksandra Dujina i Grupe „Pir”\nNEDELJA, 9. oktobar (Hram „Sv. Arhangela Gavrila” - Novo Miloševo)\n16:00 – Кoncert duhovne muzike u hramu (Muški crkveni hor „Sv. Arhangel Mihailo”, Zrenjanin) i parastos Teodoru Pavloviću kod groba (Hor CO Dragutinovo)


Tanjug 24. januara 2022. 13:16\nNOVI BEČEJ – Ministar građevinarstva, saobraćaja i infrastrukture Tomislav Momirović izjavio je danas da je u završnoj fazi projektovanje brze saobraćajnice od Sombora do Kikinde i da bi radovi na izgradnji trebalo da počnu u narednih nekoliko meseci.\nIzgradnja brze saobraćajnice Sombor – Kikinda trajaće četiri godine, rekao je Momirović novinarima u Novom Bečeju.\n„Maksimalno smo posvećeni tom projektu i ta dva velika grada u Vojvodini moramo da spojimo sa Koridorom 10, kao i sve lokalne samouprave na trasi od Novog Bečeja, Bečeja, Kule. Nekako su ti gradovi i te lokalne samouprave kaskale sa investicijama, sa otvaranjem novih firmi i fabrika, a preduslov za to su novi i kvalitetni putevi“, naveo je Momirović.\nIstakao je da će Sombor i Kikinda biti povezani najvalitetnijom brzom saobraćajnicom.\n„Očekujemo da ćemo u narednih par meseci krenuti sa izgradnjom te saobraćajnice i da ćemo u naredne četiri godine povezati Sombor i Kikindu najkvalitetnijom putnom infrastrukturom koja će biti na nivou najviših evropskih standarda“, rekao je ministar Momirović.


Partizan podijeljen između FIBA i Evrokupa, Mijailović odlučuje do petka – Borba\nPartizan podijeljen između FIBA i Evrokupa, Mijailović odlučuje do petka\nUpravni odbor Parnog valjka dao ovlašćenje prvom čoveku kluba da odluči o daljem takmičarskom usmerenju.\nSastanak Upravnog odbora košarkaškog kluba Partizan doneo je podelu na one koji žele transfer u FIBA Ligu šampiona i one koji su za ostanak u Evroliginoj porodici.\nPeti klub prešao u FIBA Ligu šampiona uz poruku: Ovo takmičenje uskoro može da preuzme vodeću ulogu u Evropi\nPosle tročasovnih razgovora, Upravni odbor Parnog valjka odlučio je da ovlasti prvog čoveka Ostoju Mijailovića da do petka odluči o daljem usmerenje Partizana po pitanju kojem će se evropskom klupskom takmičenju priključiti na jesen. Zbog toga je konferencija za medije crno-belih pomerena sa četvrtka na petak.\n“Upravni odbor KK Partizan NIS, sastao se danas u beogradskom hotelu Radison, gde je su na sednici usvojeni izveštaji o radu sportskog direktora Lončara i direktora Kijanovića o sezoni 2019/20. Pod tačkom četiri, UO je nakon tročasovne rasprave doneo odluku da podrži predlog koji se ovlašćuje predsednik Ostoja Mijailović da do petka donede odluku o budućem putu KK Partizan i saopšti je javnosti na konferenciji za medije.\nZbog specifičnosti situacije, konferencija za medije KK Partizan NIS se odlaže za petak, 5. jun u 15 časova, kada će predsednik Ostoja Mijailović saopštiti konačnu odluku”, stoji u saopštenju crno-belih.\nPodsetimo, FIBA je uputila pozive Partizanu, Budućnosti, Cedeviti Olimpiji, kao i polovini ACB lige, klubovima rangiranim od prvog do devetog mesta, da pređu u Ligu šampiona, a konačni rok za izjašnjavanje je 5. jun. Tog dana će, uostalom, Ostoja Mijailović izaći pred javnost sa konačnom odlukom. U najjači rang takmičenja pod okriljem krovne košarkaške organizacije već su se prebacili Bilbao, Ritas, Darušafaka, Tofaš, Fortitudo iz Bolonje, te Parma iz Perma. FIBA klubovima nudi određena finansijska sredstva, oko 250.000 evra, kao i specijalne bonuse za ostvarene rezultate u domaćim takmičenjima, kako bi ušli u Ligu šampiona.\nOčekivalo se da će vlasnik Panatinaikosa Dimitris Janakopulos izaći pred novinare kako bi obelodanio da li će atinski velikan otići u Fibino takmičenje. Odluku je trebalo da iznese u sredu uveče, ali je naknadno pomerio termin konferencije na neodređeni datum.\nInspektori obilaze domaćinstva: Kuče pozivaju na informativne razgovore zbog prenošenja moštiju sveca!\nPijan preticao kolonu kod Sozine


Osnovci otpočeli selektivno odlaganje otpada – Info Centar Juga\nU četiri osnovne škole na teritoriji grada Leskovca osnovci su počeli da primenjuju selektivno odlaganje otpada.\nU okviru projekta „Ekologičan“ finansiranog od strane Fonda za zaštitu životne sredine Grada Leskovca, a koga je realizovalo udruženje „Jablaničko blago“ četiri osnovne škole sa teritorije Grada Leskovca dobile su kontejnere kako bi pokrenule selektivno odlaganje otpada i to PAPIRA, METALA i PLASTIKE. Pre opremanja škole učenici su učestvovali u edukaciji na temu selektivnog odlaganja i reciklaže otpada pod nazivom „Mi i životna sredina“.\nIdeja projekta je da deca u osnovnim školama steknu naviku da selektivno odlažu otpad, a da ujedno škola ostvari određena novčana sredstva predajom selektovanog otpada reciklažnom centru, koji će se dalje upotrebiti za potrebe škole.\nTokom prošle godine sličan projekat je uspešno sproveden u Opštini Lebane i danas deca uveliko selektivno odlažu svoj plastični, metalni i papirni otpad, dok direktori škola učesnica kažu da iako je mala suma novca koja se dobija od predaje otpada reciklažnom centru, ona znači za školu kada se prikupi nakon par meseci.\nDanas svako domaćinstvo može selektivno odlagati svoj otpad i isti predavati reciklažnom centru, a da za to dobije novac od reciklažnog centra za prikupljenu plastiku, papir, metal, staklo, elektronski ili električni otpad. To se posebno odnosi na porodice koji žive u kućama i na selu, jer imaju više prostora za odlaganje.\nSelekcijom otpada čuvamo životnu sredina za buduće generacije, dobijamo „džeparac“ od toga i gradimo bolje navike.


фудбал Arhive - Zanimljiva istorija\n18.04.2018\tIstorija sporta 0\nKolumbijski fudbaler, rođen 13. marta 1967. U karijeri je nastupao za Atletiko Nacional i švajcarski Jang Bojs. Njegov otac je vodio organizaciju za traženje mladih fudbalskih talenata dok je njegov rođeni brat Santjago takođe bio fudbaler. Igrao je na poziciji odbrambenog fudbalera i nosio je uvek broj 2. Nadimak mu je …\nGrbovi engleskih fudbalskih klubova (1)\n27.03.2018\tIstorija sporta, Tekstovi 0\nŠta je posebno kod grbova engleskih fudbalskih timova? Sadržaj grba vam ne govori samo o istoriji tog kluba, već i o tradiciji, istoriji mesta odakle je klub, pa i o istoriji Engleske. Ako ste ikada postavili pitanje zašto se na nekom grbu nalazi ptica, jelen, topovi, dvorac, zamkovi, ovaj tekst …\n17.11.2017\tIstorija sporta 0\nEMANUEL (EMIL) PERŠKA –LALEC Rođen je 1896. godine u Staroj Pazovi (Austrougarska, danas Srbija). Bio je poznati fudbaler, pisac, slikar, novinar, po nacionalnosti Slovak.Pre Prvog svetskog rata je počeo karijeru u HAŠK Građanski iz Zagreba, da bi kao vojnik AU nastupao za Đer. Posle rata je ponovo nastupio za HAŠK, ali …


SRPSKA LIGA - "BEOGRAD" 2017/18 - SRPSKA LIGA "BEOGRAD" - 17. kolo\nGledaoci: 150 (1200)\nGlavni sudija: Stefan Subotić\n43' 46' Matović\n37' 69' Petronijević\nBogdan Radojković 68'\nVasilije Đurić 81'\nMiloš Nikoličić 53'\nBožidar Veškovac 78' 53'\nUroš Milovanović 87' 68'\nStefan Bogićević 81'\nNa Dorćolu smo doživeli drugi poraz u ovom šampionatu! Kada se utakmica završi bez osvojenog boda to je svakom Ofkovcu, u ovom trenutku posebno, nešto najteže što njihovi fudbaleri mogu da im prirede. Svi sanjamo povratak na mesto koje Beogradu pripada, a porazi nikako ne smeju da nam se dešavaju. Pored rezultatskog kraha, još više prostora za zabrinutost daje naša neubedljiva igra koja se samo nadovezala na loše izdanje u Sopotu gde smo u odnosu na igru podno Kalemegdanske tvrđave bili dosta konkretniji.\nRazloge za lošu partiju sigurno možemo delom opravdati kadrovskim problemima pa smo tako na ovom meču bili lišeni usluga jednih od nosilaca naše igre, Janjića, Krnjinca i Đorđevića. Čini se da je deo igrača u svojim glavama već pre same utakmice zabeležio novu pobedu u prvenstvu pa je tako njihov odnos prema igri bio nedopustivo doziran, a sve nam se to osvetilo rezultatskim neuspehom.\nTreba reći da smo imali svoje šanse, ali ih nismo iskoristili. Čini se da smo igrački dosta potkovaniji od protivnika, ali da je Dorćol imao bolji i pravilniji pristup igri, možda i više želeo pobedu, uspeo je da iskoristi svoje šanse, za razliku od nas, pa na kraju i slavio.\nGol za Beograd postigao je mladi Milovanović, nakon asistencije Krstića koji je bio i ponajbolji u našem timu, tri minuta pred kraj utakmice, što nije bilo dovoljno da se dođe bar do nerešenog ishoda.\nNavijači očekuju brzu reakciju stručnog štaba da hitno vrati tim na pravi kolosek i izdanja sa kraja jesenjeg dela prvenstva. Naš tim nema prostora za bilo kakav neuspeh! U narednom meču na Karaburmi dočekujemo ekipu Kolubare sa kojom smo u prvom delu šampionata u Lazarevcu odigrali bez golova.